
	讗诇讬讛讜 讘讛专 讛讻专诪诇 讜讻讜'. 诪砖诪注 讚讘砖诐 讛拽讘''讛 讛讬讛 诪转谞讘讗 诇注讘讜专 讜讻讬讜谉 讚诪讜讞讝拽 诪讛讬诪谞讬谞谉 讘讬讛 讗注''讙 讚诇讗 讬讛讬讘 讗讜转 讜讘讛讗砖讛 专讘讛 (讬讘诪讜转 讚祝 爪: 讜砖诐) 谞驻拽讗 诇谉 讚讻转讬讘 讗诇讬讜 转砖诪注讜谉 讗驻讬' 讗诪专 诇讱 注讘讜专 注诇 讗讞转 诪讻诇 诪爪讜转 讛讗诪讜专讜转 讘转讜专讛 讻讙讜谉 讗诇讬讛讜 讘讛专 讛讻专诪诇 讜转讬诪讛 诪讗讬 拽讗 驻专讬讱 讛转诐 讜诇讬讙诪专 诪讬谞讬讛 讻讬讜谉 讚注''驻 讛讚讬讘讜专 讛讬讛 诪转谞讘讗 诪讛 砖讬讬讱 诇诪讬诇祝 诪讬谞讬讛 诇注讘讜专 诪砖讜诐 转拽谞讛 讚专讘谞谉 砖诇讗 注诇 驻讬 讛讚讬讘讜专 讜注讜讚 诇诪讛 诇谉 讛讻讗 讟注诪讗 诪砖讜诐 讚讗讬转讞讝拽 讘谞讘讬讗讜转 讛讗 讗驻讬诇讜 讘诇讗 谞讘讬讗 砖专讬 诇讘''讚 诇注讘讜专 诪砖讜诐 诪讬讙讚专 诪讬诇转讗 讜讬砖 诇讜诪专 讚诪讚拽讚拽 讛转诐 诪诇讬砖谞讗 讚讘专讬讬转讗 讚拽转谞讬 讛讻诇 诇驻讬 砖注讛 讚诪砖诪注 讛讻诇 诪驻谞讬 爪讜专讱 讛砖注讛 讜讗讬 注诇 驻讬 讛讚讬讘讜专 诇诪讛 诇讬 爪讜专讱 讛砖注讛 讘讬谉 诇爪讜专讱 讘讬谉 砖诇讗 诇爪讜专讱 爪专讬讱 诇拽讬讬诐 爪讜讜讬讜 砖诇 诪拽讜诐 讗诇讗 讜讚讗讬 讘谞讘讬讗 砖注砖讛 诪讚注转讜 拽讗 讗诪专讛 讘专讬讬转讗 讚诪讬讬专讬 拽专讗 讜讛讗 讚讘注讬 讛讻讗 讗讬转讞讝拽 讛讬讬谞讜 诪砖讜诐 讚讻讬 讗讬转讞讝拽 讘谞讘讬讗讜转 住讜诪讻讬谉 注诇讬讜 讘诪讛 砖讛讬讛 诪讘讟讬讞 诇讬专讬讚转 讗砖 讜砖讜讞讟讬谉 注诇 讛讘讟讞转讜 拽讚砖讬诐 讘讞讜抓 砖讘讝讻讜转讜 讜讘转驻诇转讜 转专讚 讗砖 诪讛砖诪讬诐 讜讬讛讬讛 诪讙讚专 诪讬诇转讗 讘讚讘专 砖讬转拽讚砖 砖诪讜 砖诇 讛拽讘''讛 讘专讘讬诐 讜讬讞讝专讜 讬砖专讗诇 诇诪讜讟讘 讜诪讬讛讜 讘拽专讗讬 诪砖诪注 砖注诇 驻讬 讛讚讬讘讜专 注砖讛 讚讻转讬讘 讘讗诇讬讛讜 讜讻讚讘专讱 注砖讬转讬 讜讙讜' 讜驻专砖''讬 诪讗讜专 讛讙讜诇讛 讘驻讬专讜砖讜 诇谞讘讬讗讬诐 讜讻讚讘专讱 注砖讬转讬 砖讛拽专讘转讬 讘砖注转 讗讬住讜专 讛讘诪讜转 讜谞专讗讛 诇讜诪专 讚讻讬讜谉 讚注诇 驻讬 讛讚讬讘讜专 砖专讬 诪砖讜诐 爪讜专讱 砖注讛 讛讜讗 讛讚讬谉 砖诇讗 注诇 驻讬 讛讚讬讘讜专 砖讛专讬 讗讬谉 谞讘讬讗 专砖讗讬 诇讞讚砖 讚讘专 讻讚讗讬转讗 讘驻''拽 讚诪讙讬诇讛 (讚祝 讘:) 讜注讜讚 讬''诇 讚讛讗 讚拽讗诪专 讗诇讬讛讜 讜讻讚讘专讱 注砖讬转讬 诇讗 砖讗诪专 诇讜 讛拽讘''讛 讗诇讗 诪拽专讗 讛讬讛 讚讜专砖 讚讻转讬讘 讙讜讬 讜拽讛诇 讙讜讬诐 讬讛讬讛 诪诪讱 讜讗诪专讬谞谉 注转讬讚讬谉 讘谞讬讱 诇注砖讜转 讻诪注砖讛 谞讻专讬诐 驻讬专讜砖 诇砖讞讜讟 讘讞讜抓 讜讗谞讬 诪住讻讬诐 注诇 讬讚讜 讜诇驻讬 砖讛讬讛 谞讘讬讗 诪讜讞讝拽 住诪讻讜 注诇讬讜 砖注诇讬讜 谞讗诪专 诪拽专讗 讝讛:





专讘讬谞讜 讞谞谞讗诇

转谞讬 转谞讗 拽诪讬讛 讚专讘 讞住讚讗 诇讜拽讛 讗"诇 讜诪讬 讛转专讛 讘讜 讚诇拽讬 讻诇讜诪专 诪讬 讬讜讚注 砖砖诇讞讜 讗诇讛讬诐 诇讛讬谞讘讗 讜讛住转讬专 谞讘讜讗转讜 讜讗诪专 讗讘讬讬 讞讘专讬讜 讛谞讘讬讗讬诐 砖讙讬诇讛 讻讚讻转讬讘 讻讬 诇讗 讬注砖讛 讛' 讗诇讛讬诐 讚讘专 讻讬 讗诐 讙诇讛 住讜讚讜 讗诇 注讘讚讬讜 讛谞讘讬讗讬诐 讜讚诇诪讗 讛讚专讜 讘讬讛 讻讜':



讛诪讜讜转专 注诇 讚讘专讬 谞讘讬讗 讜讗讬谞讜 注讜砖讛 讻诇 诪讛 砖讬讗诪专 诇讜 讗诇讗 诪诪讗谉 诇砖诪讜注 讚讘专讬讜 讻讙讜谉 讞讘专讬讛 讚诪讬讻讬讛讜 讻讚讻转讬讘 讜讗讬砖 讗讞讚 诪讘谞讬 讛谞讘讬讗讬诐 讗诪专 诇专注讛讜 讘讚讘专 讛' 讛讻谞讬 谞讗 讜讬诪讗谉 讛讗讬砖 诇讛讻讜转讜 讜讻转讬讘 讜讬讗诪专 诇讜 讬注谉 讗砖专 诇讗 砖诪注转 讘拽讜诇 讛' 讛谞讱 讛讜诇讱 诪讗转讬 讜讛讻讱 讛讗专讬讛 讜讬诇讱 诪讗爪诇讜 讜讬诪爪讗讛讜 讛讗专讬讛 讜讬讻讛讜 讚讬谞讜 讘讬讚讬 砖诪讬诐. 讜讗拽砖讬谞谉 诪谞讗 讬讚注 讚讛讜讗 谞讘讬讗 讜讗讬注谞砖 讜砖谞讬谞谉 诪讜讞讝拽 讘谞讘讬讗讜转 讛讜讛 讗讘诇 诪讗谉 讚诇讗 诪讜讞讝拽 诇讗 诪讬讞讬讬讘 诇拽讘讜诇讬 诪讬谞讬讛 注讚 讚讬讛讬讘 诇讬讛 讗讜转 讜诪讜驻转 讜诪讗谉 讚诪讜讞讝拽 诪拽讘诇讬谞谉 诪讬谞讬讛 诪讗诇讬讛讜 讘讛专 讛讻专诪诇 讗讬诇讜诇讬 砖讛讬讛 诪讜讞讝拽 讘谞讘讬讗讜转 讛讬讻讬 讛讜讜 诪拽讘诇讬 诪讬谞讬讛 讜注讘讚讬 砖讞讜讟讬 讞讜抓 讗诇讗 砖"诪 讛讬讻讗 讚诪讜讞讝拽 砖讗谞讬. 讜谞讘讬讗 砖注讘专 注诇 讚讘专讬 注爪诪讜 讻讙讜谉 注讚讜 讛谞讘讬讗 砖谞讗诪专 讻讬 讻谉 爪讜讛 讗讜转讬 讘讚讘专 讛' 诇讗诪专 诇讗 转讗讻诇 诇讞诐 讜诇讗 转砖转讛 诪讬诐 讜诇讗 转砖讜讘 讘讚专讱 讗砖专 讛诇讻转 讜讬讗诪专 诇讜 讙诐 讗谞讬 谞讘讬讗 讻诪讜讱 讜诪诇讗讱 讚讘专 讗诇讬 讘讚讘专 讛' 诇讗诪专 讛砖讬讘讛讜 讗转讱 讗诇 讘讬转讱 讜讬讗讻诇 诇讞诐 讜讬砖转讛 诪讬诐 讻讞砖 诇讜 讚讬谞讜 讘讬讚讬 砖诪讬诐 砖谞讗诪专 讜讬诪爪讗讛讜 讛讗专讬讛 讘讚专讱 讜讬诪讬转讛讜. 讬专讜砖诇诪讬 讗"专 砖诪讜讗诇 讘专 专讘 讬爪讞拽 讜谞讘讬讗 讗讞讚 讝拽谉 讬砖讘 讘讘讬转 讗诇 讝讛 讗诪爪讬讛讜 讻讛谉 讘讬转 讗诇:



讜讬讛讬 讗讞专 讛讚讘专讬诐 讛讗诇讛 讜讛讗诇讛讬诐 谞住讛 讗转 讗讘专讛诐 讗讞专 诪讬 讗"专 讬讜讞谞谉 讗讞专 讚讘专讬 讛砖讟谉 砖讗诪专 诇驻谞讬 讛拽讘"讛 专讘讜谉 讻诇 讛注讜诇诪讬诐 讝拽谉 讝讛 讞谞谞转讜 诇诪讗讛 驻专讬 [讘讟谉] 讜诪讻诇 住注讜讚讜转 砖注砖' 诇讗 讛讬讛 诇讜 诇讛拽专讬讘 诇驻谞讬讱 转讜专 讗讜 讘谉 讬讜谞讛 讗讞讚. 讗"诇 讻诇讜诐 注砖讛 讗诇讗 诇诪注谉 讘谞讜 讗诐 讗谞讬 讗讜诪专 诇讜 讝讘讞 讗讜转讜 诇驻谞讬 注讜砖讛. 诪讬讚 讜讛讗诇讛讬诐 谞住讛 讗转 讗讘专讛诐 讻讜' 专' 诇讜讬 讗诪专 讗讞专 讚讘专讬 讬砖诪注讗诇 砖讗诪专 诇讬爪讞拽 讗谞讬 讙讚讜诇 诪诪讱 讘诪爪讜转 砖讗转讛 谞诪诇转讛 讘谉 讞' 讬诪讬诐 讜讗谞讬 讘谉 讬"讙 砖谞讛 讗"诇 讜讘讗讘专 讗讞讚 讗转讛 诪讬讬专讗讬谞讬 讗诐 讗讜诪专 诇讜 讛拽讘"讛 讝讘讞 注爪诪讱 诪讬讚 讗谞讬 讝讜讘讞 讗转 注爪诪讬. 诪讬讚 讜讛讗诇讛讬诐 谞住讛 讗转 讗讘专讛诐:



转"专 谞讘讬讗 砖讛讚讬讞 讘住拽讬诇讛 诪讗讬 讟注诪讗 讙诪专讬 讛讚讞讛 讛讚讞讛 诪诪住讬转 诪讛 诪住讬转 讘住拽讬诇讛 讗祝 谞讘讬讗 砖讛讚讬讞 讘住拽讬诇讛 专讘讬 砖诪注讜谉 讗讜诪专 诪讬转讛 讻转讬讘讗 讘讬讛 讜讻诇 诪讬转讛 讛讗诪讜专讛 讘转讜专讛 住转诐 讘讞谞拽. 诪讚讬讞讬 注讬专 讛谞讚讞转 讘住拽讬诇讛 讙诪专讬 讛讚讞讛 讛讚讞讛 讗讬 诪诪住讬转 讗讬 诪谞讘讬讗 砖讛讚讬讞 专' 砖诪注讜谉 讗讜诪专 讘讞谞拽 讙诪专 讛讚讞讛 讛讚讞讛 诪谞讘讬讗 砖讛讚讬讞:





讛诪讗讬专讬

讛讻讜讘砖 讗转 谞讘讜讗转讜 讗讬谞讜 诇讜拽讛 讜诇讗 诪驻谞讬 砖讗讬谉 讛转专讗讛 谞讜驻诇转 讘讜 诪爪讚 砖讗讬谉 讛讚讘专 谞讜讚注 诇砖讜诐 讗讚诐 讜讛专讬 讝讛 讻讗讜讻诇 驻讬专讜转 讛诪转讜诇注讬诐 砖讘讻诇讬 砖讗讬谉 谞专讗讜转 诇讗讚诐 讜诇讗 讛讜讞讝拽 讘讛诐 砖讜诐 讗讬住讜专 注讚 砖讬转专讜 讘讜 诪讻讞讜 砖讛专讬 讝讛 诪"诪 讗驻砖专 诇讛转专讜转 讘讜 注诇 讬讚讬 谞讘讬讗讬诐 讜讗讬 讗驻砖专 诇讜诪专 砖诪讗 讞讝专讜 讘讛诐 诪谉 讛砖诪讬诐 讜讘讟诇讜 讗讜转讛 讙讝讬专讛 砖谞爪讟讜讛 讛讜讗 诇讗诪专讜 砖讗诇讜 讻谉 诪讜讚讬注讬诐 讛讬讜 讗讜转讜 讜讗注"驻 砖讘谞讬谞讜讛 讞讝专讜 砖诇讗 讘讛讜讚注转讜 砖诇 讬讜谞讛 讗讬谉 讝讛 讗诇讗 诪驻谞讬 砖诇讗 讗诪专讜 讗诇讗 讜谞讬谞讜讛 谞讛驻讻转 讜讛专讬 谞讛驻讻讛 诇讟讜讘讛 讗诇讗 讟注诐 讛讚讘专 诪驻谞讬 砖讗讬谉 讘讝讛 诇讗讜 讜讗注"驻 砖谞讗诪专 诇讗 转讙讜专讜 诪驻谞讬 讗讬砖 诇讗 谞转讬讞讚 诇诇讗讜 讘讻讘讬砖转 谞讘讜讗讛 讜诇讗 注讜讚 讗诇讗 砖讗讬谉 讘讜 诪注砖讛:



讝讛 砖讻转讘谞讜 砖讗驻砖专 诇驻注诪讬诐 砖讬爪讜讛 讛谞讘讬讗 讘谞讘讜讗讛 讜讬讞讝专讜 讘讛诐 诪谉 讛砖诪讬诐 诇讗 住讜祝 讚讘专 拽讜讚诐 砖讬转谞讘讗 讗诇讗 讗祝 诇讗讞专 砖谞转谞讘讗 讛谞讘讬讗 讜住驻专 讗转 谞讘讜讗转讜 讞讜讝专讬谉 诇驻注诪讬诐 讜诪讘讟诇讬谉 讗转 讛讙讝讬专讛 讜诪"诪 讚讜拽讗 讘诪讛 砖谞讗诪专 诇讜 诇专注讛 讗讘诇 讗诐 讛讘讟讬讞 诪讻讞 谞讘讜讗转讜 注诇 讛讟讜讘讛 讗讬谉 讻讗谉 讞讝专讛 讘砖讜诐 驻谞讬诐 诪注转讛 讛诪转谞讘讗 诇专注讛 讜诇讗 讗讬专注 讻讚讘专讬讜 讗讬谉 讘讝讛 讛讻讞砖讛 砖讗驻砖专 砖砖讘讜 诪专注转诐 讗诐 讘诪驻讜专住诐 讗诐 讘爪谞注讛 讗讜 砖讝讻讜转 转讜诇讛 诇讛诐 讻诪讜 砖诪爪讬谞讜 讘谞讬谞讜讛 砖讞讝专讜 讘讛诐 讜讘讞讝拽讛 砖转诇讛 诇讜 讗讘诇 讻诇 砖讛讘讟讬讞 注诇 讛讟讜讘讛 讜诇讗 讘讗讛 讛专讬 讛讜讗 诪讜讻讞砖 讘诇讗 住驻拽 讜讗驻讬诇讜 讛讘讟讬讞 注诇 转谞讗讬 讜讛讜讗 砖讗诪专 讬专诪讬讛 诇讞谞谞讬讛 讘谉 注讝讜专 讻砖讛讬讛 诪转谞讘讗 注诇 讻诇讬 讛诪拽讚砖 砖讬砖讜讘讜 讬拽诐 讬"讬 讗转 讚讘专讱 讗讱 砖诪注 谞讗 讛讚讘专 讛讝讛 讛谞讘讬讗 讗砖专 讬谞讘讗 诇砖诇讜诐 讘讘讗 讚讘专 讛谞讘讬讗 讬讜讚注 讛谞讘讬讗 讗砖专 砖诇讞讜 讬"讬 讘讗诪转 讜讬砖 诇讬 讬转专讜谉 砖讗诐 诇讗 讬转拽讬讬诪讜 讚讘专讬 讗讬谉 讘讬 讛讻讞砖讛 讜讗诐 诇讗 讬转拽讬讬诪讜 讚讘专讬讱 讗转讛 诪讜讻讞砖 注诇 讻诇 驻谞讬诐 讜讗讬谉 诇讱 爪讚 讛转谞爪诇讜转:



讗注"驻 砖讛诪讜讜转专 讘讚讘专讬 谞讘讬讗 讗讬谉 砖诐 讗诇讗 诪讬转讛 讘讬讚讬 砖诪讬诐 转讚注 砖讛讗诪谞转 注谞讬谞讬 讛谞讘讜讗讛 诪讬住讜讚讬 讛讚转 讛讬讗 讜诪驻谞讜转讬讛 讛讙讚讜诇讜转 砖诪讗 转讗诪专 讛讗讬讱 讗谞讜 讬讜讚注讬谉 讘讜 砖讛讜讗 谞讘讬讗 转讚注 砖注讬拽专 讗诪讜谞转谞讜 讘讝讛 讛讜讗 砖讗讬谉 讛谞讘讜讗讛 砖讜专讛 讗诇讗 讘讗讚诐 砖诇诐 讘讻诇 诪讬谞讬 讛砖诇诪讜讬讜转 讜诪注讜讟专 讘诪讚讜转讬讜 讜谞讜讚注 讘讞住讬讚讜转 讜诪转讛诇讱 讘拽讚讜砖讛 讜驻专讬砖讜转 注讚 砖诇讗 讬诪爪讗 讘讜 砖讜诐 讞住专讜谉 讘讻诇 诪讬谞讬 砖诇诪讜讬讜转讬讜 讜讻诇 砖讗讬谞讜 谞讜讚注 讘讚专讱 讝讛 讗驻讬诇讜 注砖讛 讻诪讛 讗讜转讜转 讗讬谉 诪讞讝讬拽讬谉 讗讜转讜 讘谞讘讬讗 讗讘诇 讻砖谞讜讚注 讘注谞讬谉 讝讛 诪讗诪讬谞讬谉 讗讜转讜 讜爪专讬讱 砖讬转谉 讗讜转 讜诪讜驻转 讘转讞诇转 谞讘讜讗转讜 砖讬讗诪讬谞讜 讛注诐 砖讛讜讗 谞讘讬讗 讜诇讗 砖讬爪讟专讱 诇砖谞讜讬 讟讘注 讻讗讜转讜转 诪砖讛 讜讗诇讬讛讜 讜讗诇讬砖注 讗诇讗 砖讬讙讬讚 讛注转讬讚讜转 讜讗讬谉 讗讜诪专讬谉 诇讜 诇拽专讜注 讗转 讛讬诐 讜诇讛讞讬讜转 诪转讬诐 讜诇讛注诪讬讚 讞诪讛 砖讗讬谉 注讬拽专 讗诪讜谞转谞讜 诪驻谞讬 讛讗讜转 讗诇讗 诪驻谞讬 砖谞讜讚注 诇谞讜 砖讛讜讗 专讗讜讬 诇讻讱 讜讛讗讜转 住注讚 诇讜 讘转讞诇转 谞讘讜讗转讜 注讚 砖讬讜讞讝拽 讜讻诇 砖专讗讬谞讜 砖谞驻诇 诪注讟 诪讻诇 诪讛 砖讚讘专 砖讬讘讗 讗讬谞讜 谞讘讬讗 砖讗祝 讛诪注讜谞谞讬诐 讜讛拽讜住诪讬诐 讬砖 注诪讛诐 爪讚 讗诪讬转讜转 讗诇讗 砖诪转注专讘 砖拽专讜转 注诪讛诐 讻讗诪专讜 诪讗砖专 讜诇讗 讻诇 讗砖专 讛讗 诪讻讬讜谉 砖讛讜讞讝拽 讗讬谉 砖讜讗诇讬谉 诪诪谞讜 讗讜转 讻诇诇 讬讗住讜专 诇谞住讜转讜 讗讜 诇砖讗讜诇 诪诪谞讜 讗讜转 讻诇诇 讜讻诇 砖讛注讬讚 谞讘讬讗 讗讞讚 注诇讬讜 讛讜讞讝拽 讜讗讬谉 爪专讬讱 讗讜转 讻诇诇:



讗注"驻 砖讘讬讗专谞讜 砖讛诪转谞讘讗 讘砖诐 注"讝 讗讬谞讜 讗诇讗 讘讞谞拽 讻诇 谞讘讬讗 砖讛讚讬讞 诇注讘讜讚 注"讝 讛专讬 讛讜讗 讘住拽讬诇讛 讜讛谞讚讞讬诐 讗祝 讛诐 讘住拽讬诇讛 砖讗讬谉 诇讱 诇讚讜谞诐 讗诇讗 讘讬讞讬讚讬诐 讛讜讗讬诇 讜讗讬谉 诪讚讬讞讬讛诐 砖谞讬诐 讜讗祝 讛讜讗 讗讬谞讜 谞住拽诇 诪转讜专转 讛讚讞讛 讗讗"讻 讛讜讚讞讛 专讜讘 讛注讬专 讗讞专讬讜 讜诪讚讬讞讬 注讬专 讛谞讚讞转 讙诐 讻谉 讘住拽讬诇讛 讗注"驻 砖讛诪讜讚讞讬诐 讘住讬讬祝 讻诪讜 砖讛转讘讗专:





诪讛专砖"讗 - 讞讬讚讜砖讬 讗讙讚讜转

讞讘专讬讛 讚诪讬讻讛 讚讻转讬讘 讜讗讬砖 讗讞讚 诪讘谞讬 讛谞讘讬讗讬诐 讗诪专 讗诇 专注讛讜 讜讙讜' 诇讻讗讜专讛 讚拽讗诪专 讞讘专讬讛 讚诪讬讻讛 诪讚讻转讬讘 讜讗诪专 讗诇 专注讛讜 讚诪砖诪注 砖讞讘专讜 讙"讻 谞讘讬讗 砖讬讚注 砖讗诪转 讗诪专 诇讜 讗讘诇 讗讬砖 讗讞专 砖讗讬谞讜 谞讘讬讗 讗讬谞讜 讞讬讬讘 诇讛讗诪讬谉 讗诇讗 讘谞讜转谉 诇讜 讗讜转 讗讘诇 诪讛 砖讗诪专 讛诪讜讜转专 注诇 讚讘专讬 谞讘讬讗 住转诐 诪砖诪注 诇讛讜 讚讗驻讬' 讗讞专 砖讗讬谞讜 谞讘讬讗 讞讬讬讘 诇讛讗诪讬谉 诇讜 讗祝 讘砖诇讗 谞转谉 诇讜 讗讜转 讜讛讬讬谞讜 讘诪讜讞讝拽 诇谞讘讬讗 讻讚诪驻专砖 讜诪讜讻讞 诇拽诪谉:


讻讙讜谉 注讚讜 讛谞讘讬讗 讻讜'. 驻讬专砖"讬 砖谞转谞讘讗 注诇 讛诪讝讘讞 讘讘讬转 讗诇 讻讜' 讜讘讚讘专讬 讛讬诪讬诐 讙讘讬 讬讗砖讬讛讜 讻讜' 注讻"诇 讗讬谞讜 诪驻讜专砖 讘讚"讛 专拽 讘诪诇讻讬诐 讙讘讬 讬讗砖讬讛讜 讜诪"砖 砖讛讬讛 注讚讜 讜讻驻讬专砖"讬 讘驻专拽 谞"讛 讗讬谞讜 诪驻讜专砖 讘讛讚讬讗 讘拽专讗 讘砖讜诐 诪拽讜诐 讜讗驻砖专 砖讝讛 讛讬讛 拽讘诇讛 讘讬讚诐 讜讛专讚"拽 讻转讘 专诪讝 诇讝讛 讘讚讛"讬 谞讗诪专 讜讘讞讝讜转 注讚讜 讛讞讜讝讛 注诇 讬专讘注诐 讘谉 谞讘讟 讜拽"诇:


诪注讬拽专讗 谞讬谞讜讛 谞讛驻讻转 讗"诇 讻讜'. 驻讬' 专砖"讬 讜讗讬讛讜 讚诇讗 讬讚注 讟注讛 讜住讘专 砖讛讜讗 诇专注讛 注讻"诇 讜诇砖讜谉 讗讬讛讜 讚诇讗 讬讚注 讗讬 诇讟讜讘讛 讗讬 诇专注讛 诇讗 诪砖诪注 讻谉 砖讛讬讛 讬讜谞讛 讟讜注讛 讗诇讗 讚讙诐 讬讜谞讛 砖诇讗 讬讚注 讛讬讬谞讜 砖讛讬讛 诪住转驻拽 讗讬 诇讟讜讘讛 谞讛驻讻转 砖讬注砖讜 转砖讜讘讛 讗讬 诇专注讛 砖讬讛讬讛 谞讛驻讻转 讻诪砖诪注讜 讻砖诇讗 讬注砖讜 转砖讜讘讛 讜讘讛讻讬 诪转专爪讗 砖驻讬专 讛讗 讚驻专讬讱 讜讛讗 讬讜谞讛 讚讛讚专讬 讘讛讜 讜诇讗 讗讜讚注讜讛讜 讜讛讗 讜讚讗讬 诪注讬拽专讗 讗讜讚注讜讛讜 讘诪诇转 谞讛驻讻转 讻砖讬注砖讜 转砖讜讘讛 诇讟讜讘讛 讜诇讗 爪专讬讱 诇讗讜讚注讬 诇讛诐 讘转专 讛讻讬 讚讛讚专讬 诪讬讛讜 讗讬讱 砖讬讛讬讛 拽"拽 诪讗讬 驻专讬讱 讜讛讗 讬讜谞讛 讚讛讚专讬 讘讛讜 讜诇讗 讗讜讚注讜讛 讚讗讬诪讗 讚讗讜讚注讜讛 讜讗讬 讚诇讗 诪驻专砖 讘拽专讗 讚讗讜讚注讜讛 诇讻讜诇讛讜 谞讘讬讗讬 讛"谞 讗讬谞讜 诪驻讜专砖 讚讗讜讚注讜讛讜 诇讻讜诇讛讜 谞讘讬讗讬 讗转 注讜谞砖讛 砖讬讛讬讛 谞讛驻讻转 讜讬"诇 讚讗讬 讛讜讛 诪讜讚注讬 诇讛讜 诇讬讜谞讛 谞诪讬 讛讜讜 诪讜讚讬注讬 诇讬讛 讜讗讬谉 讻讗谉 讛转专讗讛 讻诇诇 讗讘诇 诇诪住拽谞讗 讚谞讛驻讻转 诇讟讜讘讛 谞诪讬 诪砖诪注 诪注讬拽专讗 砖驻讬专 讛讜讜 诪转专讜 诇讬讛 砖讬拽讬讬诐 谞讘讜讗转讜 砖谞讗诪专 诇讜 诇拽专讜讗 讻讬 谞讬谞讜讛 谞讛驻讻转 讙诐 讗诐 讛讜讗 诇讟讜讘讛 讜拽"诇:


讗讞专 讚讘专讬讜 砖诇 砖讟谉 讻讜'. 诪驻专砖 讛专讗"诐 砖讗讬谉 驻讬专讜砖 讗讞专 讛讚讘专讬诐 诪讗讘讬诪诇讱 讚住诇讬拽 诪讬谞讬讛 诪驻谞讬 砖讘讻"诪 砖谞讗诪专 讗讞专 住诪讜讱 讜讻讗谉 注讘专讜 讬"讘 砖谞讛 讜诇驻讬讻讱 讗诪专讜 讗讞专 讚讘专讬讜 砖诇 砖讟谉 讻讜' 注讻"诇 讜爪"诇 诇讚讘专讬讜 讚讗讞专 住诪讜讱 讛讜讗 讜讗祝 砖讛讬讛 讝讛 讙"讻 讬讜转专 诪讜驻诇讙 诪注砖讬讬转 讛诪砖转讛 砖讝讻专 诪"诪 讛讬讛 住诪讜讱 诇拽讟专讜讙讜 砖诇 砖讟谉 注诇 注砖讬讬转 讛诪砖转讛 砖讝讻专 讜注讜讚 谞专讗讛 讚诇诪"讚 谞诪讬 讚讗讞专 诪讜驻诇讙 讛讜讗 诪讻诇 诪拽讜诐 诪砖诪注讜 讘讻"诪 砖讘住讬讘转 讛讚讘专讬诐 砖讝讻专 讘讗 讛注谞讬谉 砖讝讻专 讻讗谉 讜讝"砖 讗讞专 诪讗讬 讗讞专 讗讬讝讛 住讘讛 诪谉 讛讚讘专讬诐 砖讝讻专 讘讗 讛注谞讬谉 砖讝讻专 讻讗谉 讜讗诪专 砖讛讬讛 讝讛 讘住讘讛 砖讝讻专 砖注砖讛 诪砖转讛 讜讛砖讟谉 讜讚讗讬 拽讟专讙 诪讬讚 讜讛讗诇讛讬诐 谞住讛 讜讙讜' 讜诪注砖讛 讚注拽讬讚讛 讛讬讛 诪讜驻诇讙 讜诇讗 转拽砖讬 诇讱 诇诪讛 诇讗 谞讬住讛 讗讜转讜 诪讬讚 住诪讜讱 诇拽讟专讜讙讜 讚诪"讚 谞诪讬 住诪讜讱 讛讬讛 诪注砖讛 讚注拽讬讚讛 诇拽讟专讜讙讜 转拽砖讬 诇讱 诇诪讛 诇讗 拽讟专讙 讛砖讟谉 诪讬讚 诇注砖讬讬转 讛诪砖转讛 讜讚讜"拽:


诇讗 讛讬讛 转讜专 讗讞讚 讜讙讜讝诇 讻讜'. 专"诇 讚讗驻讬' 拽专讘谉 拽讟谉 讻讝讛 砖讛讜讗 拽专讘谉 讚诇 诇讗 讛讘讬讗 诇驻谞讬讱 讜讘讘"专 讗诪专讜 讘诇砖讜谉 讗讞专 讚讗驻讬' 驻专 讗讞讚 讜讗讬诇 讗' 讻讜':


讗讬谉 谞讗 讗诇讗 诇砖讜谉 讘拽砖讛 讻讜'. 专"诇 讗讬谉 谞讗 讛讗诪讜专 驻讛 讗诇讗 诇砖讜谉 讘拽砖讛 讻讜' 讻诪"砖 讛专"谉:


诪砖诇 诇诪诇讱 讻讜' 砖注诪讚 注诇讬讜 诪诇讞诪讜转. 注谞讬谉 讛诪诇讞诪讛 讘谞诪砖诇 讛讜讗 拽讟专讜讙讜 砖诇 砖讟谉 讜讛讜讗 讛砖讟谉 讛讜讗 讛讬爪讛"专 讜讛讙讘讜专 讛讜讗 讗讘专讛诐 砖讻讘砖 讗转 讬爪专讜 讜谞爪讞讜 讻诪讛 砖讗诪专 讗讬讝讛 讙讘讜专 讛讻讜讘砖 讻讜' 讜诪"砖 讻"讻 诇诪讛 驻讬' 讛专讗"诐 讚诇讗 讛诇"诇 讗诇讗 拽讞 谞讗 讗转 讬爪讞拽 注讻"诇 讜讗讬谉 讝讛 谞讻讜谉 讚讻诪讛 讬爪讞拽 讗讬讻讗 讘砖讜拽讗 讗诇讗 讚讗诪专讜 讻"讻 诇诪讛 注诇 讬讞讬讚讱 讗砖专 讗讛讘转 讻讬讜谉 讚转专讜讬讬讛讜 讬讞讬讚讬诐 讜讗讛讜讘讬诐 讛讜讜 讻讚诪住讬拽 讜诇讗 讛讜讛 诇讬讛 诇讻转讜讘 专拽 讘谞讱 讬爪讞拽. 注讜讚 讻转讘 讛专讗"诐 讚诪讛 砖驻讬专砖"讬 讘讞讜诪砖 砖诇讗 诇注专讘讘讜 驻转讗讜诐 讜转讝讜讞 讚注转讜 注诇讬讜 讜转讟专祝 讗讬谞讜 讻转讜讘 讘讘"专 讜诇讗 讬讚注转讬 讛讬讻谉 诪爪讗 讗讜转讜 注讻"诇 讜诇讗 讝讻专 讛专讗"诐 住讜讙讬讗 讚讛讻讗 讚拽讗诪专 讘讛讚讬讗 讜讻"讻 诇诪讛 讻讚讬 砖诇讗 转讟专祝 讚注转讜 讜诪"砖 专砖"讬 注讜讚 讜讻讚讬 诇讞讘讘 讻讜' 讛讜讗 注"驻 讘"专:


拽讚诪讜 砖讟谉 诇讚专讱 讗"诇 讛谞住讛 讚讘专 讗诇讬讱 讜讙讜' 讻诇 讛讻转讜讘讬诐 讗诇讜 讗诇讬驻讝 讗诪专 诇讗讬讜讘 讘讚专讱 诪讜住专 砖讗诇 讬讞砖讜讘 砖讛专注讜转 砖讘讗讜 注诇讬讜 砖诇讗 讘爪讚拽 讞"讜 讻驻讬专讜砖 讛诪驻专砖讬诐 讜讻"讛 讘驻专拽 讛讝讛讘 讗诇 讬讗诪专 诇讜 讻讚专讱 砖讗诪专讜 讞讘专讬讜 诇讗讬讜讘 讻讜' 讝讻讜专 诪讬 谞拽讬 讗讘讚 讻讜' 讗诇讗 砖讘砖诪注转讬谉 讬讞住讜 讛讚讘专讬诐 讗诇讜 诇砖讟谉 诇驻讬 讻讜讜谞转讜 诇讛住讬转 诇讗讘专讛诐 砖讛讜讗 讛砖讟谉 讛讜讗 讛讬爪讛"专 讜转砖讜讘转 讗讘专讛诐 讗诇讬讜 讙诐 讘讝讛 讜讛讜讗 砖诪讚专讱 讛讞讻诪讬诐 讘诪讚专砖讜转 诇讬讞住 讛讚讘专讬诐 诇专讗讜讬 诇讜 讘讚专讱 讛拽讬专讜讘 讜讛讬讬讞讜住 讜诇驻讬 砖讗诇讬驻讝 讛讬讛 诪谞讘讬讗讬 讗讜"讛 讜讛谉 讛谞讘讬讗讜转 诪诇讗讻讬讜 讜讛讬讛 讝专注讜 砖诇 注砖讜 砖讛讜讗 讻讞 讛砖讟谉 讜住诪讗诇 讬讞住讜 讘讚专砖讛 讝讜 讚讘专讬 讛砖讟谉 诇讗诇讬驻讝. 讜拽爪转 诪讚讘专讬讜 讬讞住讜 诇讗讘专讛诐 讻讬 讗诇讬驻讝 讛讬讛 诪讝专注讜 砖诇 讗讘专讛诐 讜讬爪讞拽 砖注"讬 谞注砖讛 注谞讬谉 讛注拽讬讚讛 讗讱 拽爪转 注专讘讜讘 讚讘专讬诐 讬砖 讻讗谉 讚诪讛 砖讛砖讬讘 讗讘专讛诐 讜讗谞讬 讘转讜诪讬 讗诇讱 讗讬谞讜 谞讝讻专 讘注谞讬谉 讗诇讬驻讝 讜讛讜讗 驻住讜拽 诪住驻专 转讛诇讬诐 讜谞专讗讛 砖讬爪讗 诇讛诐 砖讛讬讛 讝讛 转砖讜讘转 讗讘专讛诐 讜讗谞讬 讘转讜诪讬 讗诇讱 诪转砖讜讘转 讛砖讟谉 砖讗"诇 讛诇讗 讬专讗转讱 讜讙讜' 讜转讜诐 讚专讻讬讱 砖讗"诇 讗讘专讛诐 讜讗谞讬 讘转讜诪讬 讗诇讱 讗"诇 讻讬 转讜诐 讚专讻讬讱 砖讗诪专转 讛讬讗 讻住诇转讱 讜讚讜"拽. 讜讻转讘讜 讛转讜住' 讘驻专拽 讛讝讛讘 讛诇讗 讬专讗转讱 讻住诇转讱 诇砖讜谉 讘讟讞讜谉 讻讜' 讜住"驻 讛谞讞谞拽讬谉 讬砖 诇驻专砖 讻诪讜 讻谉 诇砖讜谉 讘讟讞讜谉 讜诇讗 住讻诇讜转 讚讗"诇 诇讗讘专讛诐 讻讜' 注讻"诇 注"砖 讜讬讜转专 谞专讗讛 诇驻专砖 讛讻讗 砖讛讜讗 诪诇砖讜谉 住讻诇讜转 讜讻住诇讜转 讻驻专砖"讬 讘住驻专 讗讬讜讘 砖讗"诇 讛砖讟谉 讻讬 讬专讗转讱 诪讛拽讘"讛 讛讜讗 讻住讬诇讜转 讜砖讟讜转 诇砖讞讜讟 讗转 讘谞讱 讜讻谉 讗诪专讜 讘讘"专 讘讗 诇讜 住诪讗诇 讗爪诇 讗讘专讛诐 讜讗"诇 住讘讗 讗讘讚转 诇讘讱 讘谉 砖谞讬转谉 诇讱 诇诪讗讛 砖谞讛 讗转讛 讛讜诇讱 诇砖讜讞讟讜 讜诪"砖 砖讗"诇 讗讘专讛诐 讻讱 注讜谞砖讜 砖诇 讘讚讗讬 讻讜' 转砖讜讘讛 讝讜 讗讬谉 讻讗谉 诪拽讜诪讛 讗诇讗 砖讗讞专 砖讗"诇 讛诪诇讗讱 讗诇 转砖诇讞 讬讚讱 讜讙讜' 讜谞转讗诪转讜 讚讘专讬 讛砖讟谉 砖讗"诇 砖砖诪注 诪讗讞讜专讬 讛驻专讙讜讚 讛砖讛 诇注讜诇讛 讜讗讬谉 讬爪讞拽 诇注讜诇讛 讗"诇 讚诇讻讱 诇讗 讛讗诪讬谉 诇讜 讻诪讜 砖讛讗诪讬谉 讗讞"讻 讗诇 讛诪诇讗讱 诪砖讜诐 讚讝讛 注讜谞砖讜 砖诇 讘讚讗讬 诪砖讜诐 讚讻讘专 讘讗 讗诇讬讜 讘讚讘专讬诐 讘讚讜讬讬诐 讗讘诇 拽讜讚诐 砖讗诪专 诇讜 讛诪诇讗讱 讗诇 转砖诇讞 诇讗 讬转讻谉 诇讜诪专 讗驻讬诇讜 讗讜诪专 讗诪转 讚讗讘专讛诐 讗讻转讬 诇讗 讬讚注 讗讝 讗诐 讗讜诪专 讗诪转 讗诐 诇讗讜 讜谞专讗讛 砖讛讜爪讬讗讜 转砖讜讘转 讗讘专讛诐 诪住讬驻讗 讚拽专讗 讚讻转讬讘 讜转拽讞 讗讝谞讬 砖诪抓 诪谞讛讜 驻讬' 砖讗"诇 讗讘专讛诐 讻讬 讚讘专讬诐 讗诇讜 专讗讜讬讬诐 诇讛讗诪讬谉 讗诇讗 砖转拽讞 讗讝谞讬 砖诪抓 讜讚讜驻讬 讗祝 诇讚讘专讬诐 讗诇讜 诪谞讛讜 诪谉 讛讚讘专讬诐 讛专讗砖讜谞讬诐 砖讘讚讬转 讗诇讬:


讗讞专 讚讘专讬讜 砖诇 讬砖诪注讗诇 讻讜'. 讙诐 诇驻讬 讝讛 专"诇 讗讞专 住讘转 讛讚讘专讬诐 砖讝讻专 讘驻专砖讛 讛拽讜讚诪转 讘注谞讬谉 注砖讬讬转 讛诪砖转讛 讜转专讗 砖专讛 讗转 讘谉 讛讙专 讜讙讜' 诪爪讞拽 驻讬专砖讜 讘诪讚专砖讜转 砖讛注谞讬谉 讛爪讞讜拽 砖讗"诇 诇讬爪讞拽 讘讚专讱 爪讞讜拽 讗谞讬 讙讚讜诇 诪诪讱 砖讗转讛 谞讬诪讜诇 讻讜' 讜诇驻讬 讚专砖 讝讛 爪"诇 讚讗讞专 诪讜驻诇讙 讛讜讗 砖讛专讬 诪注砖讛 讚注拽讬讚讛 讛讬讛 讝诪谉 专讘 讗讞专 诪注砖讛 讛爪讞讜拽 讛讝讛 砖讛讬讛 讘讬讜诐 注砖讬讬转 讛诪砖转讛 讜诇讗 讻讚讘专讬 讛专讗"诐 讝"诇. 讗诐 讛拽讘"讛 讗"诇 讝讘讞 注爪诪讱 诇驻谞讬 讜讙讜' 诪讬讚 讜讛讗诇讛讬诐 谞住讛 讗转 讜讙讜'. 讗注"驻 砖诇讗 讗"诇 讛拽讘"讛 诇讬爪讞拽 注爪诪讜 砖讬讝讘讞 诪"诪 注"讬 讗讘专讛诐 砖讛讬讛 谞讘讬讗 讗"诇 讻谉 讜诇讜诇讬 砖讛讗诪讬谉 讬爪讞拽 讘谞讘讜讗转 讗讘专讛诐 诇讗 讛谞讬讞 注爪诪讜 诇注拽讜讚 砖讘谉 诇"讝 砖谞讛 讛讬讛 讜讻讚讗诪专讬' 讘砖诪注转讬谉 讚讗讬 诇讗 转讬诪讗 讛讻讬 讗讘专讛诐 讘讛专 讛诪讜专讬讛 讛讬讻讬 砖诪注 诇讬讛 讬爪讞拽:


住诇讬拽 驻专拽 讛谞讞谞拽讬谉





讞讻诪转 砖诇诪讛

讙诪' 讗诇 专注讛讜 讘讚讘专 讛' 讛讻谞讬 谞讗 讜讬诪讗谉 讛讗讬砖 诇讛讻讜转讜 讜讻转讬讘 讻讜' 讬住专转 专讘讬诐 讬讚讬诐 专驻讜转 转讞讝拽 讻讜砖诇 讻讜' 讻爪"诇:


砖诐 讗诪专 诇讜 讜讗谞讬 讘转诪讬 讗诇讱 讻讜' ' 谞"讘 讝讛 讛驻住讜拽 讗讬谞讜 住诪讜讱 诇驻住讜拽讬诐 讚诇注讬诇 讗诇讗 驻住讜拽 讛讜讗 讘转讛诇讬诐 住讬诪谉 讻"讜. 砖诐 讛诇讗 讬专讗转讱 讻住诇转讱. 谞"讘 驻讬专讜砖 诇砖讜谉 讘讟讞讜谉 讻诪讜 砖诪转讬 讝讛讘 讻住诇讬 讜讻诪讜 讗砖专 讬拽讜讟 讻住诇讜 讜讙讜' 讻诇讜诪专 讛讬讛 诇讱 诇讬专讗 诪讛拽讘"讛 讜讝讛 讛讬讛 讘讟讞讜谞讱 讜转讜诐 讚专讻讬讱 讛讬讗 转拽讜转讱 讝讻讜专 谞讗 诪讬 讛讜讗 谞拽讬 讜讗讘讚 讗诐 讛讬讬转 谞拽讬 诇讗 讛讬讬转 讗讜讘讚 住讜祝 驻专拽 讛谞讞谞拽讬谉 讬砖 诇驻专砖 讻诪讜 讻谉 诇砖讜谉 讘讟讞讜谉 诇讗 诇砖讜谉 住讻诇讜转 讚讗诪专 诇讬讛 诇讗讘专讛诐 讛诇讗 讬专讗转讱 讻住诇转讱 讻诇讜诪专 诪讛 砖讗转讛 讬专讗 诪讛拽讘"讛 讛讬讛 诇讱 诇讛讬讜转 讘讟讞讜谞讱 讜讛专讬 讗转讛 诪驻住讬讚 讘讚讘专 砖讗转讛 砖讜讞讟 讘谞讱 注讻"诇 讛转讜住驻讜转 讘驻专拽 讛讝讛讘:


专砖"讬 讘讚"讛 讞讘专讬讛 讚诪讬讻讛 讻讜' 讚讻转讬讘 讜讬诪讗谉 讛讗讬砖 诇讛讻讜转讜 讻爪"诇:


讘讚"讛 讻讬 讻谉 爪讜讛 讗讜转讬 讘讚讘专 讛' 诇讗诪专 诇讗 转讗讻诇 诇讞诐 诇讗 转砖转讛 诪讬诐 讻爪"诇. 讜谞诪讞拽 讘诪拽讜诐 讛讝讛. 讜谞"讘 讘讬"住 讗讬谞讜 讜讻谉 谞专讗讛 讻讬 讗讬谞讛 诪讚讘专讬 讛' 诇谞讘讬讗:


讘讚"讛 诪谞讗 讬讚注 讻讜' 讗诪转 砖讛拽讘"讛 注谞砖讜 讻讜' 砖讝讛 讛讬讛 谞讘讬讗 砖拽专 诇驻讬讻讱 讻讜' 讻爪"诇:


讘讚"讛 讛讬讻讗 讚讛讜讞讝拽 砖讛讜讗 爪讚讬拽 讜谞讘讬讗 讗诪转 讛住"讚:


讘讚"讛 讛谞住讛 讻讜' 讘讚讘专 砖讛讬讗 转诇讗讛 讗讜转讱 讻讜' 讻爪"诇:


讘讚"讛 讛谞讛 讬住专转 专讘讬诐 专爪讬转讛. 谞"讘 住"讗 专注讬转讛:


讘讚"讛 谞讘讬讗 砖讛讚讬讞 讻讜' 诇注讘讜讚 注讘讜讚转 讻讜讻讘讬诐 讛住"讚:


转讜住' 讘讚"讛 讗诇讬讛讜 讜讻讜' 讜诪讬讛讜 讘拽专讗讬 诪砖诪注 讻讜' 讻爪"诇:





专砖"砖

讙诪专讗 讗"诇 诪讗谉 讚讗讻讬诇 讻讜' 诇拽讬. 讻讛"讙 讘诪讻讜转 (讻 讘) 讜讛讚诪讬讜谉 讗讬谞讜 诪讜讘谉. 讜注讬' 讘注专讜讱 注专讱 转诪专 讜驻讬' 诪讙讜诪讙诐. 讜讗讜诇讬 讬诇"驻 砖讛讬讛 讗讬砖 讘讘讬转 专"讞 砖讛讬讛 讚专讻讜 诇讗讻讜诇 转诪专讬 讘讗专讘诇讗. 讜讻砖砖诪注 诪讗讬 讚转谞讗 拽诪讬讛 讚专"讞 讗"诇 诇拽讬 讘转诪讬讛 诪讗谉 诪转专讬 讘讬讛. 讜讻谉 砖诐 讘诪讻讜转 讗诪专 诇讬讛 诪谞讬 讻讜':



砖诐 注诪讜讚 诇讬 讘诪诇讞诪讛 讝讜 砖诇"讬 讛专讗砖讜谞讜转 讗讬谉 讘讛诐 诪诪砖. 讻爪"诇:



专砖"讬 讚"讛 注讚讜 讛谞讘讬讗. 砖谞转谞讘讗 注诇 讛诪讝讘讞 讘讘"讗. 讻爪"诇:



专砖"讬 讚"讛 转诪专讬 讘讗专讘讬诇讗. 讘讻讘专讛. 讻"诪 讘讘讘讗 诪爪讬注讗 (讻讜 讘):



转讚"讛 讗诇讬讛讜. 讚讻转讬讘 讘讗诇讬讛讜 讜讘讚讘专讱 讻讜'. 讻爪"诇 讘讘' 讜讻谉 诇拽诪谉:





讘谉 讬讛讜讬讚注

"讜址讬旨执讙职讚旨址诇 讛址讬旨侄诇侄讚 讜址讬旨执讙旨指诪址诇". 讗指诪址专 砖讉指讟指谉 诇执驻职谞值讬 讛址拽旨指讚讜止砖讈 讘旨指专讜旨讱职 讛讜旨讗: 专执讘旨讜止谞讜止 砖讈侄诇 注讜止诇指诐, 讝指拽值谉 讝侄讛 讞植谞址谞职转旨讜止 诇职诪值讗指讛 砖讈指谞指讛 驻旨职专执讬 讘旨侄讟侄谉, 诪执讻旨指诇 住职注讜旨讚指讛 砖讈侄注指砖讉指讛, 诇止讗 讛指讬指讛 诇讜止 转旨讜止专 讗侄讞指讚 讗讜止 讙讜止讝指诇 讗侄讞指讚 诇职讛址拽职专执讬讘 诇职驻指谞侄讬讱指? (讘专讗砖讬转 讻讗, 讞) (讘专讗砖讬转 讻讘, 讗). 诪拽砖讬诐 讘讬谉 诇诪讗谉 讚讗诪专 '讜址讬旨执讙旨指诪址诇' 讛讬讬谞讜 讬讜诐 讛诪讬诇讛 讘讬谉 诇诪讗谉 讚讗诪专 注诇 讬讜诐 砖讙诪诇讜讛讜 诪讞诇讘 讛讗 讗讬讻讗 讘讬谉 讝诪谉 讛住注讜讚讛 诇讝诪谉 拽讟专讜讙 讝讛 砖诇 讛砖讟谉 讻诪讛 砖谞讬诐 讻讬 讛砖讟谉 拽讟专讙 讘讝诪谉 讛讬讜转讜 讘谉 诇"讝 砖谞讬诐 讚拽讟专讜讙 讝讛 讛讬讛 住诪讜讱 诇注拽讬讚讛 讜讗诪讗讬 砖转讬拽 砖讟谉 讻讜诇讛讜 砖谞讬 讜诇讗 拽讟专讙 转讻祝 讗讞专 讛住注讜讚讛?
讜谞专讗讛 诇讬 讘住"讚 讚讛砖讟谉 专讗讛 砖讻讘专 讗讘专讛诐 讗讘讬谞讜 注"讛 谞转谞住讛 讗讜转讜 讝诪谉 讘转砖注 谞住讬讜谞讜转 讜诇讻谉 讞砖讘 讛砖转讗 讜讚讗讬 讬砖讬讘 讛拽讚讜砖 讘专讜讱 讛讜讗 讻讗砖专 讛砖讬讘 诇讜 讘讗诪转 讗讞专 讻讱 讜讬爪讜讛 讗转 讗讘专讛诐 诇砖讞讜讟 讗转 讘谞讜, 讜讗讘专讛诐 讜讚讗讬 讬拽讬讬诐 讚讘专讬讜 讬转讘专讱 讜讬注砖讛 讛诪爪讜讛 讘砖诇讬诪讜转 讜讘讜讚讗讬 讬转谉 诇讜 讛拽讚讜砖 讘专讜讱 讛讜讗 讘谉 讗讞专 转诪讜专转 讬爪讞拽 讜讬专讜讬讞 砖转讛讬讛 讛诪爪讜讛 讛讝讗转 讗砖专 讝讘讞 讗转 讘谞讜 诇拽讬讬诐 诪爪讜转 讛' 拽专谉 拽讬讬诐 诇讝专注讜 讗讞专讬讜 讘讻诇 讚讜专 讜讚讜专 讜转注诪讜讚 讻谞讙讚讜 讘讻诇 驻注诐 砖讬讘讗 诇拽讟专讙 讜谞诪爪讗 讛讜讗 讙讜专诐 诇注砖讜转 讚讘专 砖讬讛讬讛 谞诇讞诐 注诪讜 转诪讬讚 讜讬讘讟诇 拽讟专讜讙讬诐 砖诇讜.
注诇 讻谉 讗诪专 讟讜讘 砖讗谞讬讞 讛拽讟专讜讙 讛讝讛 注讚 砖讬讙讚诇 讬爪讞拽 讘砖谞讬诐 讜讬讛讬讛 讘讞讜专 讻讗专讝讬诐 讚讗讝 讗诐 讬讗诪专 诇讜 讛拽讚讜砖 讘专讜讱 讛讜讗 诇讗讘专讛诐 诇砖讞讜讟 讗转 讘谞讜 讜讬讘讬讗讛讜 诇砖讞讟讜 诇拽讬讬诐 讚讘专 讚' 讬讛讬讛 讬爪讞拽 诪住专讘 讜讚讜讞祝 讗转 讗讘讬讜 讜诪转专讬住 讻谞讙讚讜 讘讛讬讜转讜 讙讚讜诇 讘砖谞讬诐 讜讙讘讜专 讞讬诇 讜讗讝 诇讗 转讘讗 诪爪讜讛 讝讜 诇驻讜注诇 讜诪诪讬诇讗 诇讗 讬砖讗专 诇讗讘专讛诐 讜诇讝专注讜 讚讘专 讬拽专 讜谞驻诇讗 讻讝讛 砖讬讛讬讛 诇讛诐 诇诪讙谉 讜爪讬谞讛 讘讻诇 讚讜专 讜讚讜专 诇讚讞讜转 拽讟专讜讙讬诐 砖诇讜.
讜诇讻谉 讗讬讞专 讗转 拽讟专讜讙讜 讝讛 注讚 讗讞专 砖讙讚诇 讬爪讞拽 讜讛讜讗 诇讗 讬讚注 讜诇讗 讞砖讘 砖讬爪讞拽 讬讛讬讛 诪专讜爪讛 诇拽讬讬诐 讚讘专 讝讛 讘讻诇 诇讘讜 讜讘讻诇 谞驻砖讜 讜讘专爪讜谉 诇讘讜 驻砖讟 爪讜讗专讜 诇驻谞讬 讛住讻讬谉 讜谞诪爪讗 诪讛 砖注砖讛 讛砖讟谉 拽诇拽诇 诇注爪诪讜 砖讙讚诇讛 讜专讘讛 讜注爪诪讛 诪爪讜转 讛注拽讚讛 诪讗讛 讬讚讜转 诪爪讚 讛注讜拽讚 讜诪爪讚 讛谞注拽讚 讛讜讗 讛讚讘专 砖爪讜注拽讬谉 讬砖专讗诇 讘讬讜诐 专讗砖 讛砖谞讛 拽讜讚诐 转拽讬注转 砖讜驻专 注讜拽讚 讜讛谞注拽讚 讜讛诪讝讘讞.



诪执讻旨指诇 住职注讜旨讚指讛 砖讈侄注指砖讉指讛, 诇止讗 讛指讬指讛 诇讜止 转旨讜止专 讗侄讞指讚 讗讜止 讙讜止讝指诇 讗侄讞指讚 诇职讛址拽职专执讬讘 诇职驻指谞侄讬讱指? (讘专讗砖讬转 讻讗, 讞) (讘专讗砖讬转 讻讘, 讗). 拽砖讗 讗诪讗讬 诇讗 讗诪专 砖讛 讗讞讚 讗讜 驻专 讗讞讚? 讜谞专讗讛 诇讬 讘住"讚 讻讬 讘讘专讬转 讘讬谉 讛讘转专讬诐 讗诪专 诇讜 讛砖诐 讬转讘专讱 拽职讞指讛 诇执讬 注侄讙职诇指讛 诪职砖只讈诇侄旨砖侄讈转 讜职注值讝 诪职砖只讈诇侄旨砖侄讈转 讜职讗址讬执诇 诪职砖只讈诇指旨砖讈 讜职转止专 讜职讙讜止讝指诇 (讘专讗砖讬转 讟讜, 讟) 讜讗诪专讜 专讘讜转讬谞讜 讝"诇 (讘专讗砖讬转 专讘讛 诪讚, 讬讚) 讛专讗讛 诇讜 讻诇 讛讻驻专讜转 砖转讛讬讛 讘讘谞讬讜 注诇 讬讚讬 诪讬谞讬诐 讗诇讜 注讬讬谉 砖诐. 讜诇讻谉 专爪讛 诇讛讙讚讬诇 讛拽讟专讜讙 讻讬 讗驻讬诇讜 转讜专 讜讙讜讝诇 砖讛诐 讘讝讜诇 砖讛讘讟讞转 讗讜转讜 诇讛转专爪讜转 讗驻讬诇讜 讘诪讬谞讬诐 讗诇讜 讙诐 讻谉 诇讗 讛拽专讬讘 诇驻谞讬讱.
讜诪讛 砖讗诪专 '讝指拽值谉 讝侄讛' 砖拽专讗讜 讝拽谉 讙诐 讻谉 专爪讛 诇讛讙讚讬诇 讛拽讟专讜讙 讗祝 注诇 驻讬 砖注砖讬转 讗讜转讜 讝拽谉 讘谞住 讻讚讬 砖讬讛讬讛 讛讘讚诇 讘讬谞讜 诇讘讬谉 讬爪讞拽 注诐 讻诇 讝讛 诇讗 谞讝讛专 诇讛讘讬讗 拽专讘谉 转讜讚讛 诇讛讜讚讜转 注诇 讞住讚讱 注诪讜 讜讗祝 注诇 驻讬 砖讛谞住 讛讝讛 砖诇 讛讝拽谞讛 讛讬讛 拽讘讜注 讘讙讜驻讜 讜讘讻诇 注转 专讜讗讛 讗转 讝拽谞转讜.



讗指诪址专 诇讜止: 讻旨职诇讜旨诐 注指砖讉指讛, 讗侄诇旨指讗 讘旨执砖讈职讘执讬诇 讘旨职谞讜止, 讗执诐 讗植谞执讬 讗讜止诪值专 诇讜止: 讝职讘址讞 讗侄转 讘旨执谞职讱指 诇职驻指谞址讬, 诪执讬旨指讚 讝讜止讘职讞讜止 (讘专讗砖讬转 讻讘, 讗) (讘专讗砖讬转 讻讗, 讞). 诪拽砖讬诐 讘讝讛 讛讚讘专 诇讗 谞转专爪讛 讛拽讜砖讬讗 注诇 讗讘专讛诐 讗讘讬谞讜 注"讛 讚讗诪讗讬 诇讗 讛拽专讬讘? 讜诪讗讬 住诇拽讗 讚注转讬讛 诪注讬拽专讗 砖诇讗 讛拽专讬讘?
讜谞专讗讛 诇讬 讘住"讚 讻讬 讬砖 讗讚诐 诪讘拽砖 砖讬讜诇讚 诇讜 讘谉 讘砖讘讬诇 讟讜讘讛 讜讛谞讗讛 砖诇 注讜诇诐 讛讝讛 讜讚专讱 讗讙讘 讙诐 讻谉 砖讬讜注讬诇 诇讜 讙诐 讘砖讘讬诇 注讜诇诐 讛讘讗, 谞诪爪讗 讻砖谞讜诇讚 诇讜 讘谉 讜讛讜讗 砖诪讞 讘讜 注讬拽专 砖诪讞转讜 讛讜讗 讘砖讘讬诇 转讜注诇转 砖讬讙讬注 诇讜 诪谉 讛讘谉 讛讝讛 讘砖讘讬诇 注讜诇诐 讛讝讛 讗讱 讙诐 讻谉 砖诪讞 拽爪转 讘砖讘讬诇 转讜注诇转 讛诪讙注转 诇讜 诪诪谞讜 讘注谞讬讬谞讬 注讜诇诐 讛讘讗, 讜诇讻讱 讛讜讗 诪讞诇拽 爪讚拽讛 讘注讘讜专 转讜注诇转 讛谞驻砖讬讬 砖诪讙注转 诇讜 诪谉 讛讘谉.
讗讱 讬砖 讗讚诐 讗讬谞讜 诪讘拽砖 砖讬讛讬讛 诇讬 讘谉 讘砖讘讬诇 转讜注诇转 砖诪讙讬注 诇讜 诪诪谞讜 讘注谞讬讬谞讬 注讜诇诐 讛讝讛 讗诇讗 专拽 诪讘拽砖 讛讘谉 诇砖诐 砖诪讬诐 讜诇讻谉 讛讜讗 诪拽讚讬砖 讗转 讘谞讜 诇砖诐 砖诪讬诐 诪注转 砖谞讜诇讚 讜讻诪讜 砖讗诪专讛 讞谞讛 注诇 砖诪讜讗诇 讗指谞止讻执讬 讛执砖职讈讗执诇职转执旨讛讜旨 诇址讛殖' 讻指旨诇 讛址讬指旨诪执讬诐 讗植砖侄讈专 讛指讬指讛 讛讜旨讗 砖指讈讗讜旨诇 诇址讛殖' (砖诪讜讗诇 讗' 讗, 讻讞) 讜讻谉 讗指诪职专指讛 诇职讗执讬砖指讈讛旨 注址讚 讬执讙指旨诪值诇 讛址谞址旨注址专 讜职谞执专职讗指讛 讗侄转 驻职旨谞值讬 讛殖' 讜职讬指砖址讈讘 砖指讈诐 注址讚 注讜止诇指诐 (砖诪讜讗诇 讗' 讗, 讻讘) 讚讗驻讬诇讜 讛谞讗转 专讗讬转 驻谞讬讜 诇专讗讜转 讗讜转讜 讬讜砖讘 讘讘转讬谞讜 诇驻谞讬谞讜 诇讗 谞讛讬讛 谞讛谞讬诐 诪讝讛, 讛专讬 注砖转讛 讗讜转讜 讻讜诇讜 拽讚砖 诇讛' 讜注诇 讝讛 讗讬谉 爪讜专讱 诇讞诇拽 爪讚拽讛 讘诇讬讚转谉 诪讗讞专 讻讬 讛讬诇讚 讻讜诇讜 拽讚砖 诇讛'.
讜诇讻谉 讗诪专 讗诐 讗讘讬讗 拽专讘谉 注诇 诇讬讚转讜 诪讜讻讞 讻讬 讛讘谉 谞讬转谉 诇讬 诇爪专讻讬 讜谞讜诇讚 诇爪专讻讬 诇讻谉 讗谞讬 诪讘讬讗 拽专讘谉 注诇 讛讟讜讘讛 砖谞转谉 诇讬 讛砖诐 讬转讘专讱 讜讗讬谉 讛讚讘专 讻谉 讻讬 讛讬诇讚 讗讬谉 讞诇拽 诇讙讜驻讬 讘讜 讗诇讗 讛讜讗 谞讜诇讚 诇注讘讜讚转 讛砖诐 讬转讘专讱 讜讗讬谞讜 砖诇讬 讗诇讗 讛讜讗 砖诇讜 讬转讘专讱 讜诇讻谉 诪爪讗 讟注诐 诇砖讘讞 砖诇讗 讛讘讬讗 拽专讘谉 注诇 讛诪转谞讛 讛讝讗转 砖谞转谉 诇讜 讛砖诐 讬转讘专讱. 讜诇讝讛 讗诪专 讛砖诐 讬转讘专讱 诇砖讟谉: 讗执诐 讗植谞执讬 讗讜止诪值专 诇讜止 讝职讘址讞 讗侄转 讘旨执谞职讱指 诇职驻指谞址讬, 诪执讬旨指讚 讛讜旨讗 讝讜止讘职讞讜止! 谞诪爪讗 讗讬谞讜 诪讞诇讬讟 诇讬讚转讜 诪转谞讛 诇注爪诪讜 讻讚讬 砖讬讘讬讗 拽专讘谉 转讜讚讛 注诇 诪转谞讛 讟讜讘讛 砖谞转转讬 诇讜 讻讬 讛讜讗 讞讜砖讘 讛讬诇讚 砖诇讬 讛讜讗 讜诇讗 砖诇讜.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 转讬专抓 讚讗讘专讛诐 讗讘讬谞讜 注"讛 讞砖讘 讻讬讜谉 砖拽讬讬诐 讘讜 诪爪讜转 讛诪讬诇讛 讜讛讜讗 讛专讗砖讜谉 讗砖专 谞讬诪讜诇 诇砖诪谞讛 讬诪讬诐 讗讬谉 诇讱 拽专讘谉 讙讚讜诇 诪讝讛 讚讗诪专讜 专讘讜转讬谞讜 讝"诇 诪爪讜转 讛诪讬诇讛 讞砖讬讘 讻讗诇讜 讘谞讛 诪讝讘讞 讜讛拽专讬讘 注诇讬讜 拽专讘谉 讙诐 讗诪专讜 讞砖讬讘讛 讻讛拽讟专转 拽讟讜专转 砖讛讬讗 诪注讜诇讛 诪谉 讛拽专讘谉 注讚 讻讗谉 讚讘专讬讜 谞专"讜.



讗址祝 讛址拽旨指讚讜止砖讈 讘旨指专讜旨讱职 讛讜旨讗, 讗指诪址专 诇职讗址讘职专指讛指诐: 谞执住旨执讬转执讬讱指 讘旨职讻址诪旨指讛 谞执住职讬讜止谞讜止转, 讜职注指诪址讚职转旨指 讘旨职讻只诇旨指谉, 注址讻职砖讈指讬讜 注植诪止讚 诇执讬 讘旨职谞执住旨指讬讜止谉 讝侄讛, 砖讈侄诇旨止讗 讬止讗诪职专讜旨: 讗值讬谉 诪址诪旨指砖讈 讘旨指专执讗砖讈讜止谞执讬诐 (讘专讗砖讬转 讻讘, 讗) (讘专讗砖讬转 讻讗, 讞). 拽砖讗 诪讚讘专讬诐 讗诇讜 诪砖诪注 砖谞住讬讜谉 讝讛 讛讜讗 讙讚讜诇 诪讻讜诇诐 讜讻诪讜 砖谞讗诪专 讘诪砖诇讬, 讜诇诪讛 讝讛? 讜讛诇讗 讗讬讻讗 谞住讬讜谉 专讗砖讜谉 砖讛砖诇讬讱 注爪诪讜 诇讗砖 讜讗祝 注诇 驻讬 砖诇讗 爪讬讜讛讜 讜谞住讬讜谉 讛诪讬诇讛 讙诐 讻谉 讛讜讛 拽砖讛 诪讗讚 砖砖诇讟 讘注爪诪讜 诇讞转讜讱 讛注专诇讛 讘讬讚讜 讗祝 注诇 驻讬 砖讛讜讗 讝拽谉!
讜谞专讗讛 诇讬 讘住"讚 讛拽讜砖讬 砖诇 谞住讬讜谉 讛注拽讬讚讛 诇讗讜 讘注讘讜专 注讬拽专 讛诪注砖讛 讗诇讗 讘注讘讜专 砖转讬 驻诇讗讜转 讛谞诪爪讗讬诐 讘讜 讛讗讞讚 砖注砖讛 讛讚讘专 讛讝讛 讘转讻诇讬转 讛砖诪讞讛 讜讗祝 注诇 驻讬 砖讛讜讗 诪讚转讜 专讞诪谞讬 诪讗讚 砖讗讬谞讜 住讜讘诇 讟讘注讜 诇砖讞讜讟 注讜祝 讗讞讚!
讜讛砖谞讬 讻诇 讚讘专 驻诇讗 讛讝讛 砖注砖讛 诇讗 爪讬讬专 讘讚注转讜 砖注砖讛 讻诇讜诐 讜讻诪讜 砖讗诪专讜 讛诪驻专砖讬诐 注诇 驻住讜拽 (讘专讗砖讬转 讻讘, 讞) '讜址讬值旨诇职讻讜旨 砖职讈谞值讬讛侄诐 讬址讞职讚指旨讜' 讛专讗砖讜谉 讗砖专 讘驻专砖转 讛注拽讚讛 诇讛讙讬讚 砖讘讞讜 砖诇 讗讘专讛诐 讗讘讬谞讜 讗祝 注诇 驻讬 砖讛讜讗 讬讜讚注 砖讛讜诇讱 诇砖讞讜讟 讘谞讜 讛讬讛 讛讜诇讱 讘诇讘 砖诪讞 讜讗讬谉 讘讜 注爪讘 讜爪注专 讻诇诇 讻诪讜 讬爪讞拽 讘谞讜 砖讛讬讛 讛讜诇讱 注诪讜 讗砖专 注讚讬讬谉 诇讗 讛专讙讬砖 讜诇讗 讬讚注 砖讛讜讗 谞砖讞讟 讗诇讗 讞砖讘 砖讛讜诇讻讬诐 诇讛拽专讬讘 拽专讘谉 讘讛专, 讜讝讛讜 '讜址讬值旨诇职讻讜旨 砖职讈谞值讬讛侄诐 讬址讞职讚指旨讜' 讘讛砖讜讜讗讛 讗讞转. 讜讻谉 讘驻住讜拽 讛讗讞专讜谉 讻转讬讘 (讘专讗砖讬转 讻讘, 讬讟) '讜址讬指旨砖指讈讘 讗址讘职专指讛指诐 讗侄诇 谞职注指专指讬讜 讜址讬指旨拽只诪讜旨 讜址讬值旨诇职讻讜旨 讬址讞职讚指旨讜 讗侄诇 讘职旨讗值专 砖指讈讘址注' 讗诪专 '讬址讞职讚指旨讜' 诇讛讜讚讬注 讻诪讜 谞注专讬讜 砖诇讗 注砖讜 诪爪讜讛 讜诇讗 注诇讛 注诇 诇讘诐 诪爪讜讛, 讻谉 讗讘专讛诐 讜讬爪讞拽 注"讛 讗砖专 注砖讜 驻讜注诇 注爪讜诐 讜谞讜专讗 讘诪爪讜转 讛注拽讚讛 谞讞砖讘 讘注讬谞讬讛诐 砖诇讗 注砖讜 讻诇讜诐! 讜诇讝讛 谞讗诪专 讜址讬指旨砖指讈讘 讗址讘职专指讛指诐 讗侄诇 谞职注指专指讬讜 讜址讬指旨拽只诪讜旨 讜址讬值旨诇职讻讜旨 讬址讞职讚指旨讜 讗侄诇 讘职旨讗值专 砖指讈讘址注, '讬址讞职讚指旨讜' 讚讬讬拽讗 讘讛砖讜讜讗讛 讗讞转 讛讜讗 讜讛谞注专讬诐.
讜注诇 砖转讬 驻诇讬讗讜转 讛谞诪爪讗讜转 讘诪爪讜讛 讝讜 讗诪专 诇讜 讛拽讚讜砖 讘专讜讱 讛讜讗 注讻砖讬讜 注诪讜讚 诇讬 讘谞住讬讜谉 讛讝讛 诇注砖讜转讜 砖诇诐 驻诇讗讬 驻诇讗讜转 诪讻诇 讛爪讚讚讬谉 讜诇讻谉 讗诪专 '注植诪止讚 诇执讬' 讚谞拽讬讟 '诇执讬' 讻讬 砖诇讬诪讜转 讛谞驻诇讗讛 砖讗谞讬 诪讘拽砖 诪诪讱 讘谞住讬讜谉 讛讝讛 讛讬讗 讙诇讜讬讛 '诇执讬' 讻讬 讛讬讗 讟诪讜谞讛 讘诇讘 讜讗讬谞讛 谞讬讻专转 诇注讬谞讬 讛专讜讗讬谉.
讜诪讛 砖讗诪专, 砖讈侄诇旨止讗 讬止讗诪职专讜旨 讗值讬谉 诪址诪旨指砖讈 讘旨指专执讗砖讈讜止谞执讬诐, 讛讻讜谞讛 讗讬谉 诪诪砖 砖讬讛讬讜 讻讚讗讬谉 诇讛讙讬谉 讘注讚 讝专注讱 讻讬 讬讗诪专讜 砖注砖讬转 讘砖讘讬诇 诇拽讘诇 驻专住 讗讱 讗诐 转注砖讛 讝讗转 讘砖诪讞讛 专讘讛 讝讜 讛讜讻讞讛 讻讬 诇讗讜 讘砖讘讬诇 驻专住 讗转讛 注讜砖讛 讻讬 讛注讜讘讚 讘砖讘讬诇 驻专住 诪专讙讬砖 讘爪注专 讜注讬谞讜讬 讛注讘讜讚讛 砖诇讜 讜讙诐 诇讗 讬讜讻诇 诇砖谞讜转 讟讘注讜 诪专讞诪谞讜转 诇讗讻讝专讜转.



'讗侄转 讬执爪职讞指拽'. 讜职讻指诇 讻旨指讱职 诇指诪旨指讛? 讻旨职讚值讬 砖讈侄诇旨止讗 转旨执讟旨指专值祝 讚旨址注职转旨讜止 注指诇指讬讜 (讘专讗砖讬转 讻讘, 讘). 讻转讘 诪讛专砖"讗 讘砖诐 讛专讗"诐 讝"诇 讛讻讜谞讛 讚诇讗 讛讜讛 诇讬讛 诇诪讬诪专 讗诇讗 '拽址讞 谞指讗 讗侄转 讬执爪职讞指拽' 讜讻转讘 注诇讬讜 诪讛专砖"讗 讚讗讬谉 讝讛 谞讻讜谉 讚讻诪讛 讬爪讞拽 讗讬讻讗 讘砖讜拽讗 注讚 讻讗谉 讚讘专讬讜. 讜讻转讘 注诇讬讜 讛专讘 驻转讞 注讬谞讬诐 讝"诇 讗讬谞讬 讬讜讚注 诪讬 讙讬诇讛 诇讜 专讝 讚讻诪讛 讬爪讞拽 讗讬讻讗 讘砖讜拽讗 讚砖驻讬专 诪爪讬谞谉 诇诪讬诪专 讚讗讬谉 讘诇转讜 讜讛讜讗 砖诐 讞讚砖 讚讛讜讗 谞讜讟专讜拽讜谉 诪砖谞讬 讞讬讬 讗讘专讛诐 讜砖专讛 讻诪讜 砖讗诪专讜 专讘讜转讬谞讜 讝"诇 注诇 砖诐 讻指旨诇 讛址砖止旨讈诪值注址 讬执爪职讞址拽 诇执讬 (讘专讗砖讬转 讻讗, 讜) 讜诇讬讻讗 讗祝 转专讬 讬爪讞拽 注讚 讻讗谉 诇砖讜谞讜.
讜讗讞专 讛诪讞讬诇讛 专讘转讬 讚讘专讬 诪讛专砖"讗 谞讻讜谞讬诐 讛诐 讚讬讜讚注 讛讜讗 砖砖诐 讬爪讞拽 讛讜讗 讞讚砖 讜讛讜讗 讛专讗砖讜谉 砖谞拽专讗 讬爪讞拽 注诇 驻讬 讛讟注诪讬诐 讛谞讝讻专 讗讱 住讘专 讗讞专 砖拽专讗 讗讘专讛诐 讗讘讬谞讜 注"讛 讗转 砖诐 讘谞讜 讬爪讞拽 讗讝讬 讙诐 讗讞专讬诐 拽专讗讜 砖诐 讘谞讬讛诐 讬爪讞拽 讜讘驻专讟 讗讜转诐 砖讛讬讜 拽专讜讘讬诐 讜转诇诪讬讚讬诐 砖诇讜 砖讚讜诇讛 讜诪砖拽讛 诪转讜专转讜 诇讛诐 讜讚讗讬 讬专爪讜 诇拽专讜转 讗转 讘谞讬讛诐 讘砖诐 讛讬拽专 讜讛诪驻讜讗专 讛讝讛, 讜讻讱 讛讜讗 讚专讱 讛注讜诇诐 砖讗诐 讗讚诐 讗讞讚 讙讚讜诇 讜诪住讜讬讬诐 拽讜专讗 砖诐 讞讚砖 诇讘谞讜 讬诇诪讚讜 讗讞专讬诐 诇拽专讜讗 讗转 讘谞讬讛诐 讘砖诐 讝讛. 讜讛谞讛 诪注转 砖谞讜诇讚 讬爪讞拽 注讚 讝诪谉 讛注拽讬讚讛 讛讬讛 诇"讝 砖谞讬诐 讛讗 讜讚讗讬 讘诪砖讱 讝诪谉 讝讛 讛专讘 讻诪讛 讜讻诪讛 讬爪讞拽 讗讬讻讗 讘砖讜拽讗 讜讝讛 讚讘专 驻砖讜讟 讜讘专讜专 讘讻讜谞转 讛诪讛专砖"讗 讝"诇 讚讜讚讗讬 讗讬谉 讻讜谞转讜 诇讜诪专 讘注转 砖谞讜诇讚 讬爪讞拽 讻诪讛 讬爪讞拽 讗讬讻讗 讘砖讜拽讗 讗诇讗 讻讜谞转讜 注诇 讝诪谉 讛注拽讬讚讛 砖讛讜讗 诇"讝 砖谞讛 讗讞专 砖谞转讞讚砖 砖诐 讬爪讞拽 讘注讜诇诐.
讘专诐 讘诪讗诪专 讛讝讛 诪拽砖讬诐 讜讻讬 讗讘专讛诐 讗讘讬谞讜 注"讛 注砖讛 讚讘专 讝讛 讘注诇 讻专讞讜 讻讚讬 砖转讟专祝 讚注转讜 注诇讬讜 讗诐 讬砖诪注 讛讚讘专 讘驻讬专讜砖 驻转注 驻转讗讜诐? 讜讛诇讗 讗讚专讘讛 讛讜讗 讛讬讛 砖诪讞 讛专讘讛 讘讚讘专 讝讛! 讜注讜讚 诪拽砖讬诐 诇讚讘专讬 专砖"讬 讝"诇 讘讞讜诪砖 砖讛讜住讬祝 诇讜诪专 砖诇讗 转讝讜讞 讚注转讜 讜转讟专祝 注诇讬讜 砖注谞讬谉 转讝讜讞 讚注转讜 讛讜讗 专爪讜谞讜 诇讜诪专 讙讗讜讛 讜诪讛 砖讬讬讱 讙讗讜讛 讻讗谉, 讘诪讛 讬转讙讗讛? 讙诐 讙讗讜讛 讜讟讬专讜祝 讚注转 诇讗 讬讻讜谞讜 讘讬讞讚.
讜谞专讗讛 诇讬 讘住"讚 注诇 驻讬 诪讛 砖讗诪专 讛专讘 讗讘拽 住讜驻专讬诐 讝"诇 讚讗讞专 砖砖诪注 讗讘专讛诐 讗讘讬谞讜 注"讛 砖讗诪专 诇讜 讛拽讚讜砖 讘专讜讱 讛讜讗 '拽址讞 谞指讗' 诇砖讜谉 讘拽砖讛, 讗诪专 诪讛 讝讛 讚讘专 讙讚讜诇 砖讬砖 讘注讜诇诐 讗砖专 讛讜讗 讬转讘专讱 讛讜爪专讱 讻讘讬讻讜诇 诇讘拽砖 诪诪谞讬? 讗谞讬 注驻专 讜讗驻专 讜讛诇讗 讻诇 讛注讜诇诐 讻讜诇讜 讜讞诪讜讚讜转讬讛 诇讗 讬讞砖讘 诇讙专讙讬专 讞专讚诇 诪讜诇 讻讘讜讚讜 讬转讘专讱! 讜讛砖讬讘 诇讜 讛拽讚讜砖 讘专讜讱 讛讜讗 讬砖 讚讘专 讙讚讜诇 砖讗爪讟专讱 诇讘拽砖讜 诪诪讱 讜讛讜讗 '讗侄转 讘旨执谞职讱指' 讜注诇 讝讛 讛砖讬讘 讗讘专讛诐: 诪诇讻讬 讜讗诇拽讬 讜讻讬 讝讛 讛讜讗 讚讘专 讙讚讜诇 砖转爪讟专讱 诇讘拽砖讜 讘诇砖讜谉 讘拽砖讛? 讜讛诇讗 砖谞讬 讘谞讬诐 讬砖 诇讬 讜讗诐 讛讗讞讚 转专爪讛讜 诇注讜诇讛 讗讬谉 讗谞讬 讞住专 诪讻讜诇诐 讻讬 讬砖 诇讬 讘谉 砖谞讬. 诪讛 转讗诪专 注讜讚 讻讬 讗谞讬 诪讘拽砖 '讗侄转 讬职讞执讬讚职讱指' 讜讛诇讗 讙诐 讛砖谞讬 讛讜讗 讬讞讬讚 诇讗诪讜, 诪讛 转讗诪专 讻讬 讗谞讬 诪讘拽砖 讗讜转讜 '讗植砖讈侄专 讗指讛址讘职转旨指' 讜讛诇讗 讙诐 讛砖谞讬 讗谞讬 讗讜讛讘 讗讜转讜 讜讗诐 讻谉 讗讬谉 讛诪讘讜拽砖 讛讝讛 讻讚讗讬 砖转讘拽砖讛讜 诪诪谞讬 讘讚专讱 讘拽砖讛, 讜诇诪讛 讗诪专转 '谞指讗' 诇砖讜谉 讘拽砖讛 注讚 讻讗谉 讚讘专讬讜 讛专讘 讛谞讝讻专 讝"诇.
讜讗谞讬 讗住讬讬诐 讛诪讗诪专 讘讟讜讘 讟注诐 讚讗讞专 讻讱 讗诪专 诇讜 讛砖诐 讬转讘专讱 '讗侄转 讬执爪职讞指拽' 讻诇讜诪专 诪讛 砖讗谞讬 谞爪专讱 诇讜诪专 诇讱 讘讚专讱 讘拽砖讛 讘砖讘讬诇 砖讗谞讬 诪讘拽砖 讗转 讬爪讞拽 讛讬讚讜注 砖讻讘专 讛讘讟讞转讬 诇讱 讘讚讘讜专 注诇讬讜 砖讗诪专转讬 讻执旨讬 讘职讬执爪职讞指拽 讬执拽指旨专值讗 诇职讱指 讝指专址注 (讘专讗砖讬转 讻讗, 讬讘) 讜职讗侄转 讘职旨专执讬转执讬 讗指拽执讬诐 讗侄转 讬执爪职讞指拽 (讘专讗砖讬转 讬讝, 讻讗) 讜讗讬讱 注转讛 讗讞讝讜专 诪讚讘讜专讬 讞"讜 讜讗讜诪专 诇讱 砖转注诇讛讜 诇注讜诇讛? 诇讻讱 讛讜爪专讻转讬 诇讜诪专 讚讘专 讝讛 讘诇砖讜谉 讘拽砖讛 讜诇讗 讘诇砖讜谉 讙讝专讛 讻讚讬 砖讗转讛 转拽讘诇 诇注砖讜转 讚讘专 讝讛 诪专爪讜谞讱 讛讟讜讘 砖谞诪爪讗 讗转讛 诪讜讞诇 讗讜转讛 讛讛讘讟讞讛 砖讛讘讟讞转讬 诇讱.
讜诇驻讬 讝讛 讬讘讗 谞讻讜谉 讛诪讗诪专 讻讗谉 讚拽讗诪专 讜职讻指诇 讻旨指讱职 诇指诪旨指讛, 驻讬专讜砖 诇诪讛 讻诇 讻讱 讛拽讟讬谉 讗讘专讛诐 讗讘讬谞讜 注"讛 讗转 讛讚讘专 讛讝讛 诇讜诪专 讗讬谉 讚讘专 讝讛 讙讚讜诇 讜讻讚讗讬 讛谉 诪爪讚 砖讬砖 诇讜 讘' 讘谞讬诐 讜讛谉 诪爪讚 讛讬讞讬讚讜转 讜讛谉 诪爪讚 讛讗讛讘讛? 讜转讬专抓 讻旨职讚值讬 砖讈侄诇旨止讗 转旨指讝讜旨讞址 讚旨址注职转旨讜止 讜职转执讟旨指专值祝 讚旨址注职转旨讜止 注指诇指讬讜 讻诪讜 砖讻转讘 专砖"讬 讝"诇 驻讬专讜砖 讞砖砖 讗讘专讛诐 讗讘讬谞讜 注"讛 驻谉 讬爪专 讛专注 讬讙讚讬诇 诪注砖讛 注谞讬谉 讝讛 讘注讬谉 砖讻诇讜 砖讬专讗讛 砖讛讜讗 注讜砖讛 讚讘专 讙讚讜诇 诇讻讘讜讚讜 讬转讘专讱 诪讛 砖诇讗 诇讗讚诐 讞诪专讬 诇注砖讜转讜 讚讗讝 讙讗讜讛 讝讜 注讜砖讛 驻讬讙讜诇 讘诪爪讜讛, 诇讻讱 讛拽讟讬谉 讛注谞讬谉 讘注讬谞讬讜 讻讚讬 砖诇讗 讬诪砖讜讱 讗转 诇讘讜 诇讛转讙讗讜转 讜讻讬讜谉 砖诪讞砖讘讛 砖诇 讙讗讜讛 注讜砖讛 讟讬专讜祝 讘诪爪讜讛 讜谞诪讗住转 讘讛. 诇讻谉 讗诪专 专砖"讬 砖诇讗 转讝讜讞 讚注转讜 讜转讟专祝 注诇讬讜, 讻讬 讛讙讗讜讛 讛讬讗 讘住讜讙 讟专讬驻讛 讜诪拽诇拽诇转 讜诪诪讗住转 讛诪爪讜讛.



讗指诪址专 诇讜止: "讜址讗植谞执讬 讘旨职转只诪旨执讬 讗值诇值讱职" (转讛诇讬诐 讻讜, 讬讗) (讗讬讜讘 讚, 讜). 讬砖 诇讛拽砖讜转 诪讛 砖讬讬讻讛 转砖讜讘讛 讝讜 诇讚讘专讬讜 砖诇 砖讟谉 砖讗诪专 诇讜 (讗讬讜讘 讚, 讘) 讛植谞执住指旨讛 讚指讘指专 讗值诇侄讬讱指 转执旨诇职讗侄讛?
讜谞专讗讛 诇讬 讘住"讚 讻讬 讗讘专讛诐 讗讘讬谞讜 注"讛 讛讜讗 讘讬诪讬谉 砖砖诐 诪讚转 讛讞住讚 讜讬讚讜注 讚讬诪讬谞讗 诇讗 讗爪讟专讬讱 诇砖诪讗诇讗 讗讘诇 砖诪讗诇讗 讗爪讟专讬讱 诇讬诪讬谞讗 讜讻诇 讛谞爪专讱 诇讝讜诇转讜 讛讜讗 讞住专 讜砖讗讬谞讜 谞爪专讱 讛讜讗 砖诇诐, 讜诇讻谉 讛讞住讚 谞拽专讗 '转旨指诪执讬诐' 讜诇讻谉 讗诪专 讛砖诐 讬转讘专讱 诇讗讘专讛诐 讗讘讬谞讜 注"讛 '讛执转职讛址诇值旨讱职 诇职驻指谞址讬 讜侄讛职讬值讛 转指诪执讬诐' (讘专讗砖讬转 讬讝, 讗) 讗讘诇 讛砖诪讗诇 谞拽专讗 '讞住专' 讜讛砖讟谉 讗诪专 诇讜 讛谞讛 讗转讛 讛讬讬转 讘讬诪讬谉 砖讛讜讗 讞住讚 讜注转讛 讘谞住讬讜谉 讛讝讛 讚讜讞讛 讗讜转讱 诇砖诪讗诇 讻讬 诪谞住讛 讗讜转讱 讘讚讘专 砖转注砖讛 讗讻讝专讬讜转 讙讚讜诇讛 诇砖讞讜讟 讘谞讱 讬讞讬讚讱 讜讝讜 讗讬谞讛 诪诪讚转 讛讞住讚 讗诇讗 诪诪讚转 讛讙讘讜专讛 砖讘砖诪讗诇 谞诪爪讗 讚讜讞讛 讗讜转讱 诇砖诪讗诇.
讜讛砖讬讘 诇讜 讗讘专讛诐 讗讘讬谞讜 注"讛 诇讗 讻谉 讗诇讗 '讗植谞执讬 讘旨职转只诪旨执讬 讗值诇值讱职' 专爪讜谞讜 诇讜诪专 注讜讚谞讬 注讜诪讚 讘诪拽讜诪讬 讘讬诪讬谉 砖讛讜讗 砖诇诐 讜转诪讬诐 讜诇讗 讗爪讟专讱 讗谞讬 诇砖诪讗诇讗 讜讗谞讬 注讜砖讛 驻注讜诇讛 砖爪讜谞讬 讘讛 讘诪讬讚转 讛讞住讚 讻讬 讚讘专 讝讛 讗讬谞讜 讗讻讝专讬讜转 讻讗砖专 讗转讛 讞讜砖讘 讗诇讗 讛讜讗 讞住讚 讙讚讜诇 砖讬讛讬讛 讛讗讚诐 拽专讘谉 诇讛' 讜讗讬谉 讟讜讘讛 诇讗讚诐 讙讚讜诇讛 诪讝讜.
讜讛砖讬讘 诇讜 讛砖讟谉 '讬执专职讗指转职讱指 讻旨执住职诇指转侄讱指' 驻讬专讜砖 讝讜 讛讬专讗转 砖诪讬诐 砖讬砖 诇讱 讛讬讗 讻住诇讜转 讞"讜 讻讬 讗讬讱 讬转讻谉 诇讞砖讜讘 砖讞讬讟转 讘谞讱 诇讟讜讘转讜 讜讛诇讗 讗诐 讬砖讗专 讞讬 讜拽讬讬诐 讻诪讛 讜讻诪讛 诪爪讜转 讗砖专 讻诇 讗讞讚 讜讗讞讚 诪讛诐 讙讚讜诇讛 诪诪爪讜转 讛拽专讘谉. 讜讛砖讬讘 诇讜 讗讘专讛诐 讗讘讬谞讜 注"讛 '讝职讻指专 谞指讗 诪执讬 讛讜旨讗 谞指拽执讬 讗指讘指讚' 砖讗诐 讬讜讚注 讛拽讚讜砖 讘专讜讱 讛讜讗 讻砖讬砖讗专 讬爪讞拽 讘注讜诇诐 讬注砖讛 讟讜讘 讛专讘讛 诇讗 讛讬讛 诪讗讘讚讜 讘讝讘讬讞讛 讝讜.



讻旨指讱职 砖讈指诪址注职转旨执讬 诪值讗植讞讜止专值讬 讛址驻旨址专职讙旨讜止讚: "砖讉侄讛 诇职注讜止诇指讛", 讜职讗值讬谉 "讬执爪职讞指拽 诇职注讜止诇指讛" (讘专讗砖讬转 讻讘, 讝). 讛讗 讚讗诪专 诇砖讜谉 讝讛 讚'讗植讞讜止专值讬 讛址驻旨址专职讙旨讜止讚', 谞专讗讛 诇讬 讘住"讚 讻讬 讗植讞讜止专值讬 讗讜转讬讜转 驻旨址专职讙旨讜止讚 讬砖 讗讜转讬讜转 '注拽讘 讛讙' 讜讬讚讜注 诪讛 砖讗诪专讜 专讘讜转讬谞讜 讝"诇 (驻专拽讬 讚专讘讬 讗诇讬注讝专 驻专拽 讻讟) '讛讙' 注诇 讬讜诐 讛诪讬诇讛 讻诪讜 砖谞讗诪专 注诇 驻住讜拽 讘职旨讬讜止诐 讛执讙指旨诪值诇 讗侄转 讬执爪职讞指拽 (讘专讗砖讬转 讻讗, 讞) '讛讙 诪指诇' 讗侄转 讬执爪职讞指拽 讻讬 讛讜讗 讛专讗砖讜谉 讗砖专 谞讬诪讜诇 诇砖诪讜谞讛 讬诪讬诐 讻诪谞讬谉 讛壮 讙讘讜专讜转 讜讻讜谞转 讛砖讟谉 诇专诪讜讝 讘讝讛 讻讬 讘注拽讘 讬讜诐 讛诪讬诇讛 砖讛讜讗 讬讜诐 讛壮 讙讘讜专讜转 诪讗讜转讜 讝诪谉 砖诪注转讬 讚讘专 讝讛 '砖讉侄讛 诇职注讜止诇指讛' 讜职讗值讬谉 讬执爪职讞指拽 诇职注讜止诇指讛.



讻旨指讱职 注指谞职砖讈讜止 砖讈侄诇 讘旨址讚旨址讗讬, 砖讈侄讗植驻执诇旨讜旨 讗指诪址专 讗直诪侄转, 讗值讬谉 砖讈讜止诪职注执讬谉 诇讜止 (讘专讗砖讬转 讻讘, 讝). 注讬讬谉 诪讛专砖"讗 诪讛 砖谞讚讞拽 讘讝讛. 讜谞专讗讛 诇讬 讘住"讚 讚讛砖讟谉 讗诪专 砖转讬 讞诇讜拽讜转 讛讗讞转 砖砖诪注 砖讬拽专讬讘 砖讛 诇注讜诇讛 注诇 讛诪讝讘讞 讗砖专 讘讛专 讛诪讜专讬讛 讜讛砖谞讬讛 砖诪注 砖讗讬谉 讬爪讞拽 诇注讜诇讛, 讜讗讬谉 讻讜谞转讜 诇讜诪专 砖砖诪注 砖讛砖讛 讛讜讗 转诪讜专转 讬爪讞拽 讗诇讗 讻讱 讛讜讗 讗讜诪专, 讗谞讬 砖转讬 砖诪讜注讜转 砖诪注转讬 讛讗讞转 砖转拽专讬讘 砖讛 诇注讜诇讛 讜讛砖谞讬讛 砖诪注转讬 砖讗讬谉 讬爪讞拽 诇注讜诇讛, 讜讗讬谞讜 讗讜诪专 讚讛讗 转诇讬讗 讘讛讗.
讜讗诪专 诇讜 讗讘专讛诐 讗讘讬谞讜 注"讛 讻旨指讱职 注指谞职砖讈讜止 砖讈侄诇 讘旨址讚旨址讗讬 砖讈侄讗植驻执诇旨讜旨 讗指诪址专 讗直诪侄转 讗值讬谉 砖讈讜止诪职注执讬谉 诇讜止. 驻讬专讜砖 砖转讬 砖诪讜注讜转 讗诇讜 讗讞转 诪讛诐 讗驻砖专 砖讛讬讗 讗诪转 砖讬爪讜谞讬 讛砖诐 讬转讘专讱 砖讗拽专讬讘 砖讛 诇注讜诇讛 讗祝 注诇 驻讬 砖讗拽专讬讘 讗转 讬爪讞拽 讗讘诇 砖诪讜注讛 讛砖谞讬讛 讜讚讗讬 讗讬谞讛 讗诪转 讬注谉 讻讬 讛拽讚讜砖 讘专讜讱 讛讜讗 爪讜谞讬 砖讗注诇讛 讗转 讬爪讞拽 诇注讜诇讛 讜讗讬讱 讗转讛 讗讜诪专 诇讛驻讱? 讜诇讻谉 讻讬讜谉 砖讝讜 砖拽专 讘讜讚讗讬 讗讝 讙诐 砖诪讜注讛 讛专讗砖讜谞讛 砖讗驻砖专 砖转讛讬讛 讗诪转 讗祝 注诇 讙讘 砖诇讗 爪讜谞讬 讛砖诐 讬转讘专讱 讘讻讱 注诐 讻诇 讝讛 讗谞讬 诇讗 讗住诪讜讱 注诇 讚讘专讬讱 诇注砖讜转 诪注砖讛 讝讜 砖诇 砖讛 讗诐 诇讗 砖讬爪讜谞讬 讛砖诐 讬转讘专讱 讘讻讱 讻讬 讛讘讚讗讬 讗祝 注诇 驻讬 砖讬砖 诇讞砖讜讘 砖讗诪专 讗诪转 讗讬谉 砖讜诪注讬谉 诇讜 讜诪讞诇讬讟讬诐 讻诇 讚讘专讬讜 诇砖拽专.



专址讘旨执讬 诇值讜执讬 讗讜止诪值专: 讗址讞址专 讚旨职讘指专指讬讜 砖讈侄诇 讬执砖讉职诪指注值讗诇 诇职讬执爪职讞指拽 (讘专讗砖讬转 讻讘, 讗). 拽砖讗 讗诐 讻谉 讛讬讛 爪专讬讱 砖讬讗诪专 讛拽讚讜砖 讘专讜讱 讛讜讗 诇讬爪讞拽 注爪诪讜 '讝职讘址讞 注址爪职诪职讱指 诇职驻指谞址讬' 讻讬 讻谉 讛讬讜 讚讘专讬讜 砖诇 讬爪讞拽 讗诐 讗诪专 诇讜 讛拽讚讜砖 讘专讜讱 讛讜讗 讝职讘址讞 注址爪职诪职讱指 诇职驻指谞址讬 讗植谞执讬 讝讜止讘值讞址 诪执讬旨指讚?
讜谞专讗讛 诇讬 讚注砖讛 讛砖诐 讬转讘专讱 讻谉 诇爪讜讜转 讗转 讗讘专讛诐 注诇 讬爪讞拽 讜诇讗 讗诪专 诇讜 诇讬爪讞拽 讻诇讜诐 诇讛讜讚讬注 专讘讜转讬讛 讚讬爪讞拽 砖注砖讛 讬讜转专 诪诪讛 砖谞讚专 讘驻讬讜 讻讬 讛讜讗 讗诪专 讗诐 讬讗诪专 诇讬 讛拽讚讜砖 讘专讜讱 讛讜讗 '讝职讘址讞 注址爪职诪职讱指 诇职驻指谞址讬 讗植谞执讬 讝讜止讘值讞址' 讜注转讛 砖诇讗 讗诪专 诇讜 讘驻讬专讜砖 讗诇讗 爪讜讛 讗转 讗讘专讛诐 砖讬讗诪专 诇讜 注诐 讻诇 讝讛 诇讗 注讻讘 讜驻砖讟 爪讜讗专讜 诇驻谞讬 讛住讻讬谉 诇讛讝讘讞 讚讛讗 讜讚讗讬 讗讬讻讗 专讘讜转讗 讘讝讛 讟驻讬 注砖专 讬讚讜转 诪讗诐 讛讬讛 讗讜诪专 诇讜 讚讗讬谞讜 讚讜诪讛 砖讜诪注 诪驻讬 讛转诇诪讬讚 诇砖讜诪注 诪驻讬 讛专讘.





注专讜讱 诇谞专

讘讙诪专讗 讜讛讗 讬讜谞讛 讚讛讚专讬 讘讬讛 讜诇讗 讗讜讚注讜讛: 注讬讬谉 讘诪讛专砖"讗 砖讛拽砖讛 诪谞"诇 砖诇讗 讗讜讚注讜讛 讜谞讚讞拽 讘讬砖讜讘讜 讜诇驻注谞"讚 谞专讗讛 诪讛讻转讜讘讬诐 讻谉 讚诇讗讞专 砖讗诪专 讛讻转讜讘 砖讛专注 诇讬讜谞讛 诪讗讚 注诇 砖诇讗 谞转拽讬讬诪讛 谞讘讜讗转讜 拽讗诪专 砖讬砖讘 讬讜谞讛 诪讞讜抓 诇注讬专 诇讬讚注 诪讛 讬讛讬讛 讘注讬专 讜讻讬 诪讛 专爪讛 诇讚注转 注讜讚 讗讬 讻讘专 谞讗诪专 诇讜 砖谞讞诐 讛拽讘"讛 注诇 讛专注讛 讗诇讗 讜讚讗讬 砖诇讗 谞讗诪专 诇讬讜谞讛 讚讘专 专拽 砖讛讜讗 专讗讛 砖注讘专 讛注转 讛诪讬讜注讚转 砖诇 诪' 讬讜诐 讜诇讗 谞注砖讛 讚讬谉 讜诪讝讛 讛讜讻讬讞 讗讜 砖讛讗专讬讱 讛拽讘"讛 讗祝 诇讛诐 讗讜 砖谞讞诐 诇讙诪专讬 注诇 讛专注讛 讜诇讻谉 讘转驻诇转讜 讗诪专 讛诇讗 讝讛 讚讘专讬 讘讛讬讜转讬 注诇 讗讚诪转讬 讻讬 讗转讛 讗诇 讞谞讜谉 讜专讞讜诐 讗专讱 讗驻讬诐 讜谞讞诐 注诇 讛专注讛 讛专讬 砖讛讝讻讬专 诇讘' 讛诪讚讜转 讚讗专讱 讗驻讬诐 讜讚谞讞诐 注诇 讛专注讛 诪砖讜诐 讚讛讬讛 诪住讜驻拽 讗诐 讗专讬讻转 讗驻讬诐 讛讜讗 诪讛 砖诇讗 谞注砖讛 讚讬谉 讘讛诐 讗讜 讚谞讞诐 讛拽讘"讛 注诇 讛专注讛 讜讙诐 讛拽讘"讛 讗诪专 诇讜 讗讞"讻 专拽 讛讛讬讟讘 讞专讛 诇讱 讜诇讗 驻讬' 诇讜 专爪讜谞讜 讜诇讻谉 讬砖讘 讬讜谞讛 诪讞讜抓 诇注讬专 诇讚注转 讗诐 注讜讚 讬注砖讛 讚讬谉 讘讛诐 讜诇讗 讛讬讛 专拽 讗专讬讻转 讗驻讬诐 讗讜 诇讙诪专讬 诪讞诇 诇讛诐 讛拽讘"讛 讜专拽 讗讞"讻 讛讜讚讬注讜 讛拽讘"讛 讻讬 谞讞诐 注诇 讛专注讛 讻砖讗诪专 讜讗谞讬 诇讗 讗讞讜住 注诇 谞讬谞讜讛 讛注讬专 讛讙讚讜诇讛 讜诪讝讛 砖驻讬专 讛讜讻讬讞 讛砖"住 讻讗谉 讚讛讚专讬 讘讬讛 讜诇讗 讗讜讚注讜讛 诇讬讜谞讛 砖诐 讗讞专讬 讚讘专讜 砖诇 砖讟谉: 讻讘专 讛拽砖讛 讛诪讛专砖"讗 讜讙诐 讛转"讞 讗讛谞讱 讚专砖讜转 讛讗 专砖"讬 讻' 讻讛讱 诪"讚 讚讗讞专 住诪讜讱 讜讗讞专讬 诪讜驻诇讙 讜讛专讬 讛讻讗 讻转讬讘 讗讞专 讜讛讬讛 诪讜驻诇讙 讚讬爪讞拽 讘谉 诇"讚 砖谞讛 讛讬讛 讘砖注转 注拽讬讚讛 讜拽讟专讜讙 讛砖讟谉 讛讬讛 讘讬讜诐 讛讙诪诇讜 讜讻谉 讬砖 诇讛拽砖讜转 讗讬驻讻讗 讚讗讜讬讛讬 讗讞专讬 讛讚讘专讬诐 讛讗诇讛 讜讬讙讚 诇讗讘专讛诐 诇讗诪专 讛谞讛 讬诇讚讛 诪诇讻讛 讙诐 讛讬讗 驻讬' 专砖"讬 砖谞转讘砖专 砖谞讜诇讚讛 专讘拽讛 讘转 讝讜讜讙讜 讜讛专讬 讝讛 讛讬讛 住诪讜讱 讚专讘拽讛 讘转 讙' 砖谞讛 讛讬讛 讻砖谞砖讗讛 讬爪讞拽 讘谉 讗专讘注讬诐 砖谞讛 讜讬"诇 讚讛讻诇诇 讝讛 讚讗讞专 讜讗讞专讬 诇讗 砖讬讬讱 专拽 讛讬讻讗 讚讻转讬讘 讘诇讗 诇砖讜谉 讜讬讛讬 讻讙讜谉 讙讘讬 讗讞专 讛讚讘专讬诐 讛讗诇讛 讛讬讛 讚讘专 讛' 讗诇 讗讘专诐 讘诪讞讝讛 讚砖诐 驻讬' 专砖"讬 讚住诪讜讱 讛讜讗 讜讻谉 讙讘讬 讗讞专讬 讚专讱 诪讘讜讗 讛砖诪砖 讚驻' 专讗讛 讚驻讬' 砖诐 专砖"讬 讚诪讜驻诇讙 讛讜讗 讗讘诇 讛讬讻讗 讚讻转讬讘 讘诇砖讜谉 讜讬讛讬 讗讞专 讗讜 讗讞专讬 诇讗 讛讜讬 讻诇诇讗 讝讛 讜讛讚讘专 爪专讬讱 讬砖讜讘 讗诐 砖讬讬讱 讝讛 讘讻诇 讛诪拽讜诪讜转:



诪砖诇 诇诪诇讱 讘讜"讚: 诇讻讗讜专讛 讗讬谉 讛诪砖诇 讚讜诪讛 诇谞诪砖诇 讻诇诇 讚讙讘讬 讛诪诇讱 讘讜"讚 讛讜爪专讱 诇转砖讜注转 讛讙讘讜专 诇讛爪讬诇 讗转 谞驻砖讜 诪讛诪诇讞诪讜转 砖注诪讚讜 注诇讬讜 讜诇讻谉 讗诪专 谞讗 讛讜砖讬注谞讬 诪讛 砖诇讗 砖讬讬讱 讘讛拽讘"讛 讙诐 讻砖讗诪专 讛拽讘"讛 诇讗讘专讛诐 砖讬注诪讜讚 诇讜 讘谞住讬讜谉 讝讛 转诇讛 讛讟注诐 讻讚讬 砖诇讗 讬讗诪专讜 讛专讗砖讜谞讬诐 讗讬谉 讘讛诐 诪诪砖 讜讻讬 诇讗 讚讬 讘讝讬讜谉 讜拽爪祝 讗诐 诇讗 讬注诪讜讚 讘谞住讬讜谉 讝讛 讜讬谞爪讞 诇诪讛 讛讜爪专讱 讛讟注诐 砖讬讗诪专讜 讛专讗砖讜谞讬诐 讗讬谉 讘讛诐 诪诪砖. 讜谞"诇 注"驻 诪讛 砖讻转讘转讬 讻讘专 讘诪"讗 讚讛诪诇讞诪讛 讘拽专讬注转 讬"住 讚拽讗诪专 拽专讗 讛' 讗讬砖 诪诇讞诪讛 讜讘讙诪专讗 讚讘讬诐 住讜祝 谞讙诇讛 讛拽讘"讛 讻讙讘讜专 讗讬砖 诪诇讞诪讛 讛讬讛 砖讛讜爪专讱 讛拽讘"讛 诇注砖讜转 谞住 诇讗讬谞诐 专讗讜讬谉 注讚讬讬谉 诇讻讱 讻讟注谞转 讛砖专 讛讬诐 讛诇诇讜 注注"讝 讜讛诇诇讜 注注"讝 讜讛讜爪专讱 讛拽讘"讛 诇谞爪讞 诪砖驻讟讜 讗讬谉 注讜诇 讘讜 诇讛爪讬诇 讗转 讬砖专讗诇 讜讻谉 讛讬讛 讙讘讬 讗讘专讛诐 砖讗讘讚 讛拽讘"讛 讗转 讛诪诇讻讬诐 诪驻谞讬讜 讜谞讙祝 诇驻专注讛 讜讗讘讬诪诇讱 讘注讚讜 讜讻讛谞讛 诪讛谞住讬诐 砖谞注砖讜 诇讜 讜讞"讜 讬讛讬讛 讝讛 注讜诇 讘诪砖驻讟 讛砖诐 讗诐 诇讗 讛讬讛 讗讘专讛诐 专讗讜讬 诇讻讱 注"讬 爪讚拽转讜 讜讗诐 诇讗 讬注诪讜讚 讗讘专讛诐 讘谞住讬讜谉 讝讛 讬讗诪专讜 讛专讗砖讜谞讬诐 讗讬谉 讘讛诐 诪诪砖 讻诪讗诪专 砖讟谉 注诇 讗讬讜讘 讛讞谞诐 注讘讚 讗讬讜讘 讗转 讛' 讜讗"讻 诇讗 讛讬讛 讗讘专讛诐 专讗讜讬 诇讛讗讘讬讚 砖讜谞讗讬讜 诪驻谞讬讜 讜讞"讜 注讘讬讚 拽讜讘"讛 讚讬谞讗 讘诇讗 讚讬谞讗 讜讝讛 讘讚诪讬讜谉 讛诪诇讞诪讛 砖拽诪讛 谞讙讚 讛拽讘"讛 讜诇讻谉 拽讗诪专 砖诇讗 讬讗诪专讜 讗讬谉 诪诪砖 讘专讗砖讜谞讬诐 讚讚讜拽讗 讘讝讛 转诇讬 诪讛 砖讛讜讗 诪诇讞诪讛 谞讙讚 讛拽讘"讛 讗讘诇 诇讗 讘诪讛 砖诇讗 讬谞爪讞 讘诪诇讞诪讛 讝讜 讻讬 讝讛 诇讗 讬转谉 转驻诇讛 讘诪砖驻讟 讗诇讛讬诐 讗诐 讬砖 诪诪砖 讘专讗砖讜谞讜转 讜专讗讜讬 讛讬讛 诇讛谞住讬诐 砖谞注砖讜 诇讜 讜诪驻谞讬 砖讛谞住讬讜谉 讝讛 讛讬讛 讙讚讜诇 讻"讻 注讚 砖讻诇 爪讚拽转 讗讘专讛诐 讜讙诐 讬讜砖专 诪砖驻讟讬 讚' 讛讬讛 转诇讜讬 讘讜 诇讻谉 讬"诇 砖讛诪转讬谉 讛拽讘"讛 讘谞住讬讜谉 讝讛 注讚 砖讛讬讛 讬爪讞拽 讘谉 诇"讝 砖谞讛 讚讜拽讗 讚讛谞讛 砖谞讜转 讗讘专讛诐 讛讬讜 拽注"讛 讻诪讘讜讗专 讘讻转讜讘 讗讻谉 讗诪专讬谞谉 讘诪讚专砖 讝专注 讬注讘讚谞讜 讬住讜驻专 诇讗讚谞讬 诇讚讜专 诪讻讗谉 砖讗讬谉 诪讜谞讬谉 诇砖谞讜转讬讜 砖诇 讗讚诐 讗诇讗 诪砖注讛 砖谞诪讜诇 讜讚讜讙诪转 讝讛 讗诪专讬谞谉 诇拽诪谉 (讚祝 拽"讬 住注"讘) 讜讙诐 讗诪专讬谞谉 讘诪讚专砖 诇讗 诪讗讬爪讟讙谞讬谞讜转 砖诇讱 讗讘专诐 讗讬谉 诇讜 讘谉 讗讘专讛诐 讬砖 诇讜 讘谉 讛专讬 砖谞注砖讛 讗讘专讛诐 讗讝 讻砖谞诪讜诇 讘专讬讛 讞讚砖讛 讜讙诐 讛讬讛 讗讝 讙专 砖谞转讙讬讬专 讚讻拽讟谉 砖谞讜诇讚 讚诪讬 讗"讻 讛转讞讬诇讜 砖谞讜转 讗讘专讛诐 诪砖谞转 爪"讟 砖诇讜 砖谞诪讜诇 讗讝 讜讛讬' 讗"讻 注"讜 砖谞讛 讜讻砖谞讜诇讚 讬爪讞拽 讛讬讛 讗讘专讛诐 讘谉 拽' 砖谞讛 讗"讻 讻砖讬爪讞拽 讛讬' 讘谉 诇"讝 砖谞讛 谞砖诇诪讜 诇讗讘专讛诐 诇"讞 砖谞讛 砖讛讜讗 讞爪讬 注"讜 讜讗诪专讬谞谉 讘讙诪专讗 讻讬讜谉 砖注讘专讜 专讜讘 砖谞讜转讬讜 砖诇 讗讚诐 讜诇讗 讞讟讗 砖讜讘 讗讬谞讜 讞讜讟讗 讜讻讬讜谉 砖注讘专讜 诇讬爪讞拽 诇"讝 讜讬讜诐 讗' 讘砖谞转 诇"讞 砖诇讜 注讘专讜 诇讗讘专讛诐 专讜讘 砖谞讜转讬讜 讜诇讻谉 讘讟讜讞 讛讬讛 砖诇讗 讬讞讟讗 注讜讚 讜诇讗 讬住专讘 讘爪讬讜讜讬 讛拽讘"讛 讻诪讜 砖诇讗 住讬专讘 注讚 专讜讘 砖谞讜转讬讜 讜诇讻谉 讛诪转讬谉 讛拽讘"讛 诇谞住讜转讜 注讚 讛讝诪谉 讛讛讜讗 诇讛拽诇 诪注诇讬讜 讛谞住讬讜谉 讛讙讚讜诇 讛讝讛 讜诇讞讝拽讜 讘讞住讚讜 诇注诪讜讚 讘谞住讬讜谞讜 讜注讬讬谉 讘诪砖"讻 讘讛讛拽讚诪讛 诇砖讜"转 讘谞讬谉 爪讬讜谉 注讜讚 讘讘讬讗讜专 讛诪讗诪专:



拽讚诪讜 诇砖讟谉 讘讚专讱 讗"诇 讛谞住讛 讚讘专 讗诇讬讱 转诇讗讛: 讬砖 诇驻专砖 诪讛 砖讛讝讻讬专 诇讜 砖讛讞讬' 诇讻诇 讘讗讬 注讜诇诐 注"驻 诪讛 砖讬讬砖讘转讬 讘诪"讗 讛讗 讚讗讬转讗 讘诪讚专砖 砖讻砖爪讜讛 讛拽讘"讛 诇讗讘专讛诐 注诇 讛诪讬诇讛 讗诪专 注讚 讻讗谉 讛讬讜 讘讗讬谉 讗诇讬 注讜讘专讬 讚专讻讬诐 砖诪讗 诪砖诪诇转讬 讬驻住拽讜 诪诪谞讬 砖讗讬讱 谞讗诪专 砖诪驻谞讬 砖诇讗 讬讘讜讗讜 讗诇讬讜 讘"讗 讬诪谞注 诪诇拽讬讬诐 爪讬讜讜讬 讛拽讘"讛 讗讻谉 讛注谞讬谉 讻讱 砖讻诇 诪讙诪转 讛讗讘讜转 讜讘驻专讟 砖诇 讗讗注"讛 讜讻诇 注住拽讜 讛讬讛 诇讛讻谞讬住 讘谞讬 讗讚诐 转讞转 讻谞驻讬 讛砖讻讬谞讛 讜诇讛讜专讜转 诇讛诐 砖讬砖 讘讜专讗 诇注讜诇诐 讬讞讬讚 讜诪讬讜讞讚 讜讻讗砖专 讛注讬讚 注诇讬讜 讛讻转讜讘 讜讬拽专讗 砖诐 讘砖诐 讛' 讗诇 注讜诇诐 讜讻谉 讜讗转 讛谞驻砖 讗砖专 注砖讜 讘讞专谉 讜诪讟注诐 讝讛 诇讗 爪讜讛 诇讛诐 讛拽讘"讛 注讚讬讬谉 讛诪爪讜转 砖讘讬谉 讗讚诐 诇诪拽讜诐 砖讛讬讛 讚讬 诇讛诐 讘诪爪讜转 砖讘讬谉 讗讚诐 诇讞讘讬专讜 砖注讬"讝 谞转拽专讘讜 诇讘"讗 诇讛讜专讜转 诇讛诐 诪爪讬讗讜转 讛砖诐 讜讗讞讚讜转讜 讜诇讻谉 谞转讬专讗 讗讘专讛诐 砖注"讬 砖讬拽讬讬诐 诪爪讜转 诪讬诇讛 讬砖讘转 诪诪谞讜 讞讘专转 讘"讗 讛谉 诪驻讗转 砖讬诪谞注讜 注讬"讝 注讜讚 诇讻谞讜住 转讞转 讻谞驻讬 讛砖讻讬谞讛 讗诐 讬爪讟专讻讜 诇诪讜诇 讜讛谉 诪驻讗转 砖注"讬 讛转拽讬讬诪讜 讛诪注砖讛 讛讝讛 讛讝专 讘注讬谞讬讛诐 讬讛讬讛 谞讘讚诇 诪讛诐 讜讬诪谞注讜 诪诇讘讜讗 注讜讚 讗诇讬讜 讜讟注诐 讝讛 砖讬讬讱 讙"讻 讙讘讬 注拽讬讚讛 讗诐 讬砖讞讜讟 讗讘专讛诐 讗转 讘谞讜 讬诪谞注 讝讛 讘"讗 注讜讚 诪诇讻谞讜住 转讞转 讻谞驻讬 讛砖讻讬谞讛 讻砖讬专讗讜 砖讛拽讘"讛 砖讜讗诇 诪讛诐 注讘讜讚讜转 拽砖讜转 讻讝讛 诇砖讞讜讟 讘谉 讬讞讬讚 讗砖专 讗讛讘 讜讛谉 诪驻讗转 讝讛 讛谉 诪驻讗转 砖谞讗转诐 诇讗讘专讛诐 砖讬讞砖讘讜讛讜 诇讗讬砖 讗讻讝专 诇讗 讬讞驻爪讜 注讜讚 诇诇诪讜讚 诪诪谞讜 讚专讻讬 讛' 讜诇注讘讚讜 讘诇讘讘 砖诇诐 讜讙讚讜诇 讛专注讛 砖讬爪诪讞 注讬"讝 砖讙诐 讗砖专 讻讘专 谞讚讘拽讜 讘讜 讬驻专砖讜 诪诪谞讜 讜讻诇 诪注砖讛 讗讘专讛诐 诪注讜讚讜 注讚 讛讬讜诐 讛讛讜讗 讻讗讬谉 讜转讜讛讜 讬讞砖讘 讜讝讛 砖拽讟专讙 讛砖讟谉 讜讗"诇 讛谞住讛 讚讘专 讗诇讬讱 转诇讗讛 讛讗诐 讛讬讛 诇讱 讛拽讘"讛 讗诐 讛讜讗 讗讜讛讘讱 讻诪讜 砖转讞砖讜讘 诇谞住讜转讱 讘讚讘专 讛讝讛 讻讬 讛谞讛 讬住专转 专讘讬诐 讜讬讚讬诐 专驻讜转 转讞讝拽 讻讜砖诇 讬拽讬诪讜谉 诪诇讬讱 讜专讘讜转 讛讟讜讘讜转 讗砖专 讘讛诐 专爪讬转 讜讛讞讬讬转 诇讘谞讬 讗讚诐 诇讛讻谞讬住诐 转讞转 讻谞驻讬 讛砖讻讬谞讛 讜注转讛 讘讗 诇讛诇讗讜转讱 讜诇讛专讜住 讗转 讻诇 讗砖专 讟专讞转 诇讘谞讜转 讻诇 讬诪讬 讞诇讚讱 讜注"讝 讛砖讬讘 讗讗注"讛 讗谞讬 讘转讜诪讬 讗诇讱 讜讗拽专讗 砖讜讟讛 讻诇 讬诪讬 讜诇讗 诇注砖讜转 专砖注 诇驻谞讬 讛诪拽讜诐 讞"讜 讗"诇 讛砖讟谉 讛诇讗 讬专讗转讱 讻住诇转讱 驻讬专讜砖 讻住诇讛 诇砖讜谉 诪讻砖讜诇 讻诪讜 砖驻讬专砖 讛诪讛专砖"讗 讜讗"诇 讛诇讗 诇讗 诇讛砖讘讬转 讗讜转讱 诪讬专讗转讱 讗讜诪专 诇讱 诇讞讚讜诇 诪诇拽讬讬诐 爪讬讜讜讬 讛拽讘"讛 讗诇讗 讗讚专讘讛 诇讞讝拽 讗讜转讱 讘注讘讜讚转讜 讻讬 讛诇讗 讬专讗转讱 讻住诇转讱 讜诪讻砖讜诇讱 讜注讬"讝 讬爪诪讞 诇讱 讛专注讛 讛讙讚讜诇讛 讘讬专讗转讜 讜注讘讜讚转 讛' 诇讛砖讘讬转 讘"讗 诪诇讻谞讜住 注讜讚 转讞转 讻谞驻讬 讛砖讻讬谞讛 讜诇讛讜爪讬讗 讗转 讗砖专 讻讘专 谞讻谞住讜 讜注诇 讝讛 讛砖讬讘 讗讘专讛诐 讝讻专 谞讗 诪讬 讛讜讗 谞拽讬 讗讘讚 讗讬讱 讗讜讘讚 讘爪讚拽讬 讻讬讜谉 砖讻诇 诪讙诪转讬 谞拽讬 诪讻诇 讞讟讗 讜驻砖注 讛讜讗 专拽 诇拽讬讬诐 爪讬讜讜讬 讛拽讘"讛 讜讚讗讬 讛讜讗 讘讞住讚讜 讬讟讛 诇讟讜讘讛 注诇讬 讜诇讻谉 注讚 讗讙讜注 诇讗 讗住讬专 转讜诪转讬 诪诪谞讬 讜讘住驻专讬 诪谞讞转 注谞讬 (讚祝 爪"讚 注"讗) 讘讗专转讬 讘讛诪讗诪专 注"砖:



讜专"砖 诪讬转讛 讻转讬讘讗 讘讬讛: 拽"拽 讗祝 讚专"砖 讙讝"砖 诇讬转 诇讬讛 诪讻"诪 讛"诇 诇诪讬诇祝 讚谞讘讬讗 砖讛讚讬讞 讘住拽讬诇讛 诪诪住讬转 诪讻讞 住诪讜讻讬谉 讚住诪讬讱 讚讬谉 谞讘讬讗 诇讚讬谉 诪住讬转 讜讻注讬谉 诪讛 讚讬诇驻讬谞谉 诇注讬诇 (讚祝 住"讝 注"讘) 诪讻砖驻讛 讚讘住拽讬诇讛 诪砖讜讻讘 注诐 讘讛诪讛 诪讻讞 住诪讜讻讬谉 讜注讚 讻讗谉 诇讗 驻诇讬讙 专"讬 讛转诐 讗诇讗 讚诇讗 讚专讬砖 住诪讜讻讬谉 讞讜抓 诪讘诪砖谞讛 转讜专讛 讗讘诇 讛讻讗 讚讘诪"转 讛讜讗 诇讻"注 讚专砖讬谞谉 住诪讜讻讬谉 讜讝讛 讜讚讗讬 讞砖讬讘 住诪讜讻讬谉 讗祝 讚讘砖转讬 驻专砖讬讜转 讛讜讗 讻诪讜 讚讞砖讬讘 住诪讜讻讬谉 讘讬讘诪讜转 (讚祝 讚' 注"讗) 诇讗 转诇讘砖 砖注讟谞讝 讙讚讬诇讬诐 转注砖讛 诇讱 讚讻转讜讘 讙"讻 讘讘' 驻专砖讬讜转:



讜讗讬谉 讚谞讬谉 讛讚讬讜讟 诪谞讘讬讗: 注讬讬谉 诇注讬诇 (讚祝 谞"讙 注"讗) 诪讛 砖讛拽砖讬转讬 砖诐 讗转讜住驻讜转 讚"讛 拽诪讬驻诇讙讬 讘驻诇讜讙转讗 诪住讜讙讬讗 讚讛讻讗 讜诪注转讛 谞诇驻注"讚 诇转专抓 注"驻 诪讛 讚讗诪专讬谞谉 砖诐 讻诇 诪讬转讛 砖谞讗诪专讛 讘转讜专讛 住转诐 讗讬 讗转讛 专砖讗讬 诇讛讞诪讬专 讗诇讗 诇讛拽诇 注诇讬讛 讜讗"讻 诇讻讗讜专讛 诪讗讬 驻专讬讱 讛讻讗 讜诇讙诪讜专 诪诪住讬转 讻讬讜谉 讚讗讬讻讗 讙"讻 诇诪讬讙诪专 诪谞讘讬讗 讗讬 讗转讛 专砖讗讬 诇讛讞诪讬专 讗诇讗 诇讛拽诇 讜爪"诇 讚住诪讬讱 讗拽讜砖讬讗 讗讞专讬转讗 讚讗讬谉 讚谞讬谉 讛讚讬讜讟 诪谞讘讬讗 讜诇驻"讝 讻讬 诪转专抓 讚讻讬讜谉 砖讛讚讬讞 讗讬谉 诇讱 讛讚讬讜讟 讙讚讜诇 诪讝讛 诇讗 诪爪专讻讬谞谉 注讜讚 诇讛讱 住讘专讗 讚讗讬谉 讚谞讬谉 诪住讬转 专讘讬诐 诪诪住讬转 讬讞讬讚 讗诇讗 讚讙诐 讻讬 讛讚讚讬 讛讜讬 诪讻"诪 讬诇驻讬谞谉 诇讛拽诇 讜讻谉 讗讬 讗诪专讬谞谉 讛讱 住讘专讗 诇讗 诪爪专讻讬谞谉 注讜讚 诇讛讱 转讬专讜爪讗 讚讗讬谉 诇讱 讛讚讬讜讟 讙讚讜诇 诪讝讛 讗诇讗 讻讬讜谉 讚讛讻讗 讗讬讻讗 住讘专讗 讚讗讬谉 讚谞讬谉 诪住讬转 专讘讬诐 诪诪住讬转 讬讞讬讚 讜讛讻讗 讗讬讻讗 住讘专讗 讚讗讬谉 讚谞讬谉 讛讚讬讜讟 诪谞讘讬讗 砖拽讜诇讬谉 讛谉 讜讗讝诇讬谞谉 诇讛拽诇 讜讛讜讗 讚注转 专' 讬砖诪注讗诇 讛讻讗 讜讙诐 诇注讬诇 诪讻讞 讛讱 住讘专讗 讚讗讬谉 讚谞讬谉 讛讚讬讜讟 诪谞讘讬讗 砖砖拽讜诇 谞讙讚 讗讬谉 讚谞讬谉 讬讜诪转 诪讬诪讜转 讗讝讬诇 诇拽讜诇讗 讜诪讬讞讬讬讘 专拽 诪讬转讛 讘讬讚讬 砖诪讬诐 讜诇讗 住拽讬诇讛 讜讛讗 讚拽讗诪专 讜专"砖 讻讬讜谉 砖讛讚讬讞 讗讬谉 诇讱 讛讚讬讜讟 讙讚讜诇 诪讝讛 讗祝 讚拽讜砖讟讗 讛讜讗 讚诪讟注诐 讗讬 讗转讛 专砖讗讬 诇讛讞诪讬专 讞讬讬讘 讞谞拽 讜诇讗 住拽讬诇讛 诪讻"诪 谞拽讟 诇专"砖 讛讗诪转 讚注"讻 讛讜讗 住"诇 讻讱 讚讛讗 讗诪专讬谞谉 (诇注讬诇 讚诪"讚) 讝专 砖砖讬诪砖 讘讞谞拽 诇专"注 讛讜讗 专"砖 讗诇讬讘讗 讚专"注 讜诪讚诇讗 讬诇讬祝 诪讬转讛 讘"砖 讻专' 讬砖诪注讗诇 注"讻 住"诇 讛讱 住讘专讗 讚讗讬谉 诇讱 讛讚讬讜讟 讙讚讜诇 诪讝讛 讜诇讻谉 谞拽讟 诇专"砖 讛讗诪转 讚诪注讬拽专讗 讚讚讬谞讗 诇讬讻讗 诇诪讬驻专讱 讗讚专讘讛 讗讬谉 讚谞讬谉 讛讚讬讜讟 诪谞讘讬讗 讚讗讬谉 讝讛 谞讘讬讗 诇专"砖 讻讬讜谉 砖讛讚讬讞 讗讘诇 诇注讜诇诐 诇专' 讬砖诪注讗诇 讚诇讬转 诇讬讛 讛讱 住讘专讗 讻诪讘讜讗专 诇注讬诇 诪讻"诪 住"诇 砖驻讬专 讚诪讚讬讞讬 注讬讛"谞 讘讞谞拽 讻专"砖 讚讗讬 讗转讛 专砖讗讬 诇讛讞诪讬专 讗诇讗 诇讛拽诇:



讘专砖"讬 讚"讛 讚诇诪讗 讛讚专讜 讘讬讛. 讜讛讗讬讱 诪转专讬诐 讘讜 讛转专讗转 住驻拽: 拽"拽 讛转专讗转 住驻拽 诪讗谉 讚讻专 砖诪讬讛 讛讗 讗驻讬诇讜 诇诪"讚 讛转专讗转 住驻拽 砖诪讛 讛转专讗讛 讜讚讗讬 诇讗 讬诇拽讛 讻讗谉 讻讬讜谉 讚注讚讬讬谉 谞砖讗专 讛讚讘专 讘住驻拽 讚诇诪讗 讛讚专讜 讘讬讛 讙诐 诇注谞讬谉 诪讗讬 讘注讬 讛转专讗讛 讛讗 讛诪诇拽讜转 诇讗 讛讜讬 专拽 诇拽讬讬诐 讛诪爪讜讛 讻诪讜 注砖讛 住讜讻讛 讜讗讬谞讜 注讜砖讛 讜诇讝讛 诇讗 讘注讬 讛转专讗讛 讜爪专讬讱 诇讚讞讜拽 讚讛讱 讛转专讗转 住驻拽 讘讗诪转 讛讻讜讜谞讛 砖讛诪注砖讛 讛讜讗 讘住驻拽 讜注讬讬谉 讞讜诇讬谉 (讚祝 驻"讜) 讘专砖"讬 讚"讛 砖讗讬谞讜 住讜驻讙 砖讻' 专砖"讬 讚讛转专讗转 住驻拽 讛讬讗 讜注"讻 讙"讻 讻讜讜谞转讜 讻谉 砖讛专讬 讛讗讬住讜专 住驻拽:



讘转讜住驻讜转 讚"讛 讗诇讬讛讜 讘讛专 讛讻专诪诇. 诇讗 砖讗诪专 诇讜 讛拽讘"讛 讗诇讗: 诇讗 讬讚注转讬 讗讬讱 谞住转驻拽讜 讛转讜住' 讘讚讘专 讛诪驻讜专砖 讘讬专讜砖诇诪讬 驻"讙 讚转注谞讬转 讚拽讗诪专 砖诐 讜讬讛讬 讻注诇讜转 讛诪谞讞讛 讜讬讙砖 讗诇讬讛讜 讜讗诇讬讛讜 诪拽专讬讘 讘讞讜抓 讘砖注转 讗讬住讜专 讛讘诪讜转 讗诪专 专' 砖诪诇讗讬 讛拽讘"讛 讗诪专 诇讬讛 砖谞讗诪专 讜讻讚讘专讱 注砖讬转讬 注讻"诇 讛专讬 讘驻讬' 砖注诇 驻讬 讛讚讘讜专 诪诪砖 讛讬讛 讜讻谉 讚注转 讛专诪讘"诐 驻"讟 诪讛' 讬住讜讚讬 讛转讜专讛 注"砖:





驻转讞 注讬谞讬诐

讜讻诇 讻讱 诇诪讛 砖诇讗 转讟专祝 讚注转讜. 讻转讘 诪讛专砖"讗 诪砖诐 讛专讗"诐 讚讛讜诇"诇 拽讞 讗转 讬爪讞拽 讜讻转讘 注诇讬讜 讜讗讬谉 讝讛 谞讻讜谉 讚讻诪讛 讬爪讞拽 讗讬讻讗 讘砖讜拽讗 注"砖 讜讗讬谞讬 讬讜讚注 诪讬 讙讬诇讛 诇讜 专讝 讝讛 讚讻诪讛 讬爪讞拽 讗讬讻讗 讘砖讜拽讗 讚砖驻讬专 诪爪讬谞谉 诇诪讬诪专 讻讬 讗讬谉 讘诇转讜 讜讛讜讗 砖诐 讞讚砖 讚讛讜讗 谞讜讟专讬拽讜谉 诪砖谞讬 讞讬讬 讗讘专讛诐 讜砖专讛 讻诪砖讝"诇 讜注诇 砖诐 讻诇 讛砖讜诪注 讬爪讞拽 讜诇讬讻讗 讗祝 转专讬 讬爪讞拽:


讗"诇 讻讱 注谞砖讜 砖诇 讘讚讗讬. 讚讘专讬 讛专讘 诪讛专砖"讗 讘讝讛 讚讞讜拽讬诐. 讜讗驻砖专 讚诪"砖 讗驻讬诇讜 讗讜诪专 讗诪转 讗讬谉 讛讻讜谞讛 讚讬讚注谞讜 讜讚讗讬 讚讗诪转 讗讜诪专 讗诇讗 讚谞讬讻专讬谉 讚讘专讬 讗诪转 讜注诇 讛专讜讘 拽讜砖讟讗 拽讗诪专 讜讗讬 讛谞讬 诪讬诇讬 讗讞专 讗诪专诐 诪讛讬诪谞讬谞谉 诇讬讛 讗诪谞诐 讘爪讗转 讛讚讘专讬诐 诪驻讬 讘讚讗讬 讗讜拽诪讬谞谉 诇讬讛 讗讞讝拽转讬讛 讚讛讜讬 砖拽专. 讜讛"谞 讚讘专讬 讗诪转 谞讬讻专讬谉 讚讗讬谉 讬爪讞拽 诇注讜诇讛 讚专讞诪谞讗 讗诪专 讻讬 讘讬爪讞拽 讬拽专讗 诇讱 讝专注 讗讘诇 诪讗讞专 讚讬爪讗讜 讛讚讘专讬诐 诪驻讬讜 讚谉 讗讘专讛诐 讗注"讛 讚诪砖拽专:





砖注专讬 转讜专转 讘讘诇

(驻讟 专注"讘 专砖"讬) 讚"讛 注讚讜 讛谞讘讬讗 讜讻讜' 讜讘讚讛"讬 讙讘讬 讬讗砖讬讛 讻转讬讘.鈥斪斪⒆欁� 诪讛专砖"讗 讚诇讬转讗 讘讚讛"讬. 讜诪爪讗转讬 诇专砖"讘 讝"诇 讘讛注专讜转讬讜 诇驻住讬拽讚专"讻 (驻讬住拽讗 讘' 讗讜转 驻讛) 砖讻转讘 讚讟"住 讛讜讗 讘诇砖讜谉, 讜爪"诇: "讜讘住讚专 注讜诇诐 讙讘讬 砖诪注讬讛 讻转讬讘", 讜讛讜讗 讘住"注 驻"讻, 讜讻注讬谉 讝讛 讬砖 讙诐 讘专砖"讬 诇拽诪谉 拽讚 讗 讚"讛 讜诪砖专讛.


(驻讟 讘 转讜住驻讜转) 讚"讛 讗诇讬讛讜 讜讻讜' 讜注讜讚 讬"诇 讚讛讗 讚拽讗诪专 讗诇讬讛讜 讜讘讚讘专讬讱 注砖讬转讬 诇讗 砖讗"诇 讛拽讘"讛 讜讻讜'.鈥斪愖懽� 讘讜讬拽"专 驻讻"讘 讗讬转讗: 讗"专 砖诪诇讗讬 讛拽讘"讛 讗"诇 砖谞讗诪专 讜讘讚讘专讱 注砖讬转讬. 讜讻谉 讘讬专讜砖诇诪讬 转注谞讬转 驻"讘 讛"讞 [住讛 注"讚]: "讗"专 砖诪诇讬讬 讚讬讘讜专讗 讗诪专 诇讬讛 讜讘讚讘专讱 注砖讬转讬 讜讘讚讬讘讜专讱 注砖讬转讬". 讜讬砖 诇讛讙讬讛 砖诐 讻诪讜 讘讜讬拽"专 "讛拽讘"讛 讗"诇", 讜讻谉 讛注转讬拽 讘讬诇' 诪诇讻讬诐 专' 专讬讚 讘砖诐 讬专讜砖诇诪讬 转注谞讬转 驻"讘.

